tripathysagar/odia_wiki huggingface dataset:
ସୁଷମା ସ୍ୱରାଜ    ୧୪ ଫେବୃଆରୀ ୧୯୫୨   ୬ ଅଗଷ୍ଟ ୨୦୧୯  ଜଣେ ଭାରତୀୟ ରାଜନେତ୍ରୀ, ପୂର୍ବୋକ୍ତ ସୁପ୍ରିମକୋର୍ଟ ଓକିଲ ଥିଲେ । ସେ ୨୬ ମଇ ୨୦୧୪ରୁ ୩୦ ମଇ ୨୦୧୯ ପର୍ଯ୍ୟନ୍ତ କେନ୍ଦ୍ର ବୈଦେଶିକ ମନ୍ତ୍ରୀ ଭାବେ ଦାୟିତ୍ୱ ନିର୍ବାହ କରିଥିଲେ । ଇନ୍ଦିରା ଗାନ୍ଧୀଙ୍କ ପରେ ସ୍ୱରାଜ ଦ୍ୱିତୀୟ ମହିଳା ଭାବେ ଭାରତର କେନ୍ଦ୍ର ବୈଦେଶିକ ବ୍ୟାପାର ମନ୍ତ୍ରୀ ରୂପେ ଦାୟିତ୍ୱ ନେଇଥିଲେ । ସେ ଭାରତୀୟ ଜନତା ପାର୍ଟିର ଏକ ଦଳୀୟ ନେତ୍ରୀ । ସେ ୭ ଥର ସଂସଦ ରସବ୍ୟ ହିସାବରେ ଏବଂ ତିନି ଥର ଆଇନ ପ୍ରଣୟନ ସଭାର ସଦସ୍ୟ ଭାବେ ବଛା ହୋଇଥିଲେ । ସେ ୨୫ ବର୍ଷରେ ୧୯୯୭ ମସିହାରେ ହରିୟାଣାର କନିଷ୍ଠତମ କ୍ୟାବିନେଟ ମନ୍ତ୍ରୀ ହିସାବରେ ଯୋଗଦେଇଥିଲେ । ଅଳ୍ପ କାଳ ପାଇଁ ସେ ଦିଲ୍ଲୀର ପଞ୍ଚମ ମୁଖ୍ୟମନ୍ତ୍ରୀ ପଦବୀରେ ମଧ୍ୟ ଥିଲେ । ୨୦୧୪ ମସିହାରେ ସେ ଭାରତୀୟ ଜାତୀୟ ନିର୍ବାଚନରେ ଦ୍ୱିତୀୟ ଥର ପାଇଁ ମଧ୍ୟପ୍ରଦେଶର ବିଦିଶା ନିର୍ବାଚନ ମଣ୍ଡଳୀରୁ ଜିତିଥିଲେ । ୬ ଅଗଷ୍ଟ ୨୦୧୯ରେ ବାଲ୍ୟ ଜୀବନ ୧୯୫୨ ଫେବୃୟାରୀ ୧୪ ରେ, ସୁଷମା ସ୍ୱରାଜ (ସୁଷମା ଶର୍ମା)ହରିୟାଣାସ୍ଥିତ ଅମ୍ବାଲା କାନ୍ତ ଗ୍ରାମରେ ଶ୍ରୀମତୀ ଲଷ୍ମୀଦେବୀ ଓ ହରଦେବ ଶର୍ମାଙ୍କ ଘରେ ଜନ୍ମ ଗ୍ରହଣ କରିଥିଲେ । ତାଙ୍କ ପିତା ରାଷ୍ଟ୍ରୀୟ ସ୍ୱୟଂ ସେବକ ସଂଘର ଜଣେ ବିଶିଷ୍ଠ ସଦସ୍ୟ ଥିଲେ। ତାଙ୍କ ପିତାମାତା ପାକିସ୍ତାନ,ଲାହୋରସ୍ଥିତ ଧର୍ମପୁର ସ୍ଥାନର ବାସିନ୍ଦା ଥିଲେ। ସେ ଅମ୍ବାଲାସ୍ଥିତ ସନ୍ତାନ ମହାବିଦ୍ୟାଳୟରେ ପଢୁଥିଲେ।ସେ ସେଠାରେ ସଂସ୍କୃତ ଓ ରାଜନୀତିକବିଜ୍ଞାନରେ ସ୍ନାତକ ଡିଗ୍ରୀ ଲାଭ କରିଥିଲେ। ମୃତ୍ୟ ୨୦୧୯ ମସିହା ଅଗଷ୍ଟ ୬ ତାରିଖ ସନ୍ଧ୍ୟାରେ ସ୍ୱରାଜ ହୃଦଘାତରେ ପିଡ଼ୀତା ହୋଇ ଦିଲ୍ଲୀ ଏମ୍ସରେ ଭର୍ତ୍ତି ହୋଇଥିଲେ ଓ ପରେ ସେଠାରେ ମୃତ୍ୟୁବରଣ କରିଥିଲେ ।
ମାଧପୁର, ଓଡ଼ିଶାର ଅନୁଗୋଳ ଜିଲ୍ଲାର ଆଠମଲ୍ଲିକ ବ୍ଲକ ଅନ୍ତର୍ଗତ ଏକ ଗାଆଁ । ଏହି ଗାଆଁଟି ଆଠମଲ୍ଲିକ ବିଧାନ ସଭା ନିର୍ବାଚନ ମଣ୍ଡଳୀ ଅନ୍ତର୍ଗତ । ଗମନାଗମନ ଏହା ଜିଲ୍ଲାର ସଦର ମହକୁମା ଅନୁଗୋଳଠାରୁ ୧୦୫ କି.ମି. ଦୂରରେ ଅବସ୍ଥିତ । ଶିକ୍ଷା ଏହାର ଅନତି ଦୂରରେ ଗୋଟିଏ ପ୍ରାଥମିକ ବିଦ୍ୟାଳୟ ଓ ଗୋଟିଏ ଉଚ୍ଚ ପ୍ରାଥମିକ ବିଦ୍ୟାଳୟ ଅଛି। ସଂସ୍କୃତି ଏହି ଗାଆଁଠାରୁ ଅଳ୍ପ ଦୂରରେ ଶିବମନ୍ଦିର ଅଛି । ଏଠାରେ ପ୍ରତିବର୍ଷ ମହା ଶିବରାତ୍ରି ଅନୁଷ୍ଠିତ ହୋଇଥାଏ ।
ସୁବାସ ଦାସଙ୍କ ନିର୍ଦ୍ଦେଶନାରେ ନିର୍ମିତ ଓଡ଼ିଆ ଚଳଚ୍ଚିତ୍ର  'ଅ ଆକାରେ ଆ'  ୨୦୦୩ ମସିହାରେ ମୁକ୍ତିଲାଭ କରିଥିଲା । ଚଳନ୍ତି ଶିକ୍ଷା ବ୍ୟବସ୍ଥା ଉପରେ ଏହି ଚଳଚ୍ଚିତ୍ରଟିରେ କଟାକ୍ଷ କରାଯାଇଛି । ନାୟିକା ମିନି, ନିଜେ ଜଣେ ଶିକ୍ଷୟତ୍ରୀ ହୋଇ ଧରାବନ୍ଧା ଶିକ୍ଷା ବ୍ୟବସ୍ଥାକୁ ପରିବର୍ତ୍ତନ କରିବାକୁ ଚେଷ୍ଟା କରିଛି । ଏହି ଚଳଚ୍ଚିତ୍ରଟି ବହୁ ଜାତୀୟ ଓ ଆନ୍ତର୍ଜାତୀୟ ଚଳଚ୍ଚିତ୍ର ଉତ୍ସବରେ ପ୍ରଦର୍ଶିତ ଓ ପୁରସ୍କୃତ ହୋଇଛି ।
ନୀତୁ ସିଂହ, ଜଣେ ଓଡ଼ିଆ ଦୂରଦର୍ଶନ ଏବଂ କଥାଚିତ୍ର ଅଭିନେତ୍ରୀ । ସେ ଇ ଟିଭି ଓଡ଼ିଆରେ ପ୍ରସାରିତ ଧାରାବାହିକ ଗାୟତ୍ରୀ ଜରିଆରେ ଅଧିକ ଲୋକପ୍ରିୟ ହୋଇଥିଲେ । ଏହି ଧାରାବାହିକରେ ସେ ମୁଖ୍ୟ ଭୂମିକାରେ ଅଭିନୟ କରିଥିଲେ । ସେ ଡିଡି ଓଡ଼ିଆରେ  'ଜୟ ସନ୍ତୋଷୀ ମାଆ'  ଧାରାବାହିକରେ ମଧ୍ୟ ଅଭିନୟ କରିଥିଲେ । ଏହାପରେ ସେ ୨୦୧୬ରେ କଲର୍ସ ଓଡ଼ିଆରେ ପ୍ରସାରିତ ଧାରାବାହିକ  'ତୁଳସୀ' ରେ ଅଭିନୟ କରିଥିଲେ । ୨୦୧୭ରେ ତରଙ୍ଗ ଟିଭିରେ ପ୍ରସାରିତ ଧାରାବାହିକ  'ନୂଆବୋହୁ' ରେ ଅଭିନୟ କରିଥିଲେ । ନୀତୁ ଧାରାବାହିକ ସ‌ହ ଓଡ଼ିଆ କଥାଚିତ୍ରରେ ମଧ୍ୟ ସ‌ହକାରୀ ଅଭିନେତ୍ରୀ ଭାବରେ ଅଭିନୟ କରିଥିଲେ । ୨୦୧୨ରେ ମୁକ୍ତିଲାଭ କରିଥିବା ରଙ୍ଗିଲା ଟୋକା ଚଳଚ୍ଚିତ୍ରରେ ସେ ଅଭିନେତା ସିଦ୍ଧାନ୍ତ ମହାପାତ୍ରଙ୍କ ପତ୍ନୀ ଭୂମିକାରେ ଅଭିନୟ କରିଥିଲେ । ୨୦୧୭ରେ ସେ ସପନର ପଥେ ପଥେ କଥାଚିତ୍ରରେ ଅଭିନୟ କରିଥିଲେ । ପ୍ରାରମ୍ଭିକ ଜୀବନ ନୀତୁ ପୁରୀରେ ଜନ୍ମଗ୍ରହଣ କରିଥିଲେ । ତାଙ୍କର ଜଣେ ବଡ଼ ଭଉଣୀ ଏବଂ ଜଣେ ସାନ ଭାଇ ଅଛନ୍ତି । ସେ ଓଡ଼ିଶୀ ନୃତ୍ୟରେ ପ୍ରଶିକ୍ଷଣ ନେଇଥିଲେ ଏବଂ ବିଭିନ୍ନ ମଞ୍ଚରେ ସେ ଓଡ଼ିଶୀ ନୃତ୍ୟ ପ୍ରଦର୍ଶନ କରିଥିଲେ । ସେ ବାଲୁକା ଶିଳ୍ପୀ ସୁଦର୍ଶନ ପଟ୍ଟନାୟକଙ୍କଠାରୁ ବାଲୁକା କଳା ଶିଖିଥିଲେ । ଏଥିସ‌ହ ସେ ତବଲା, ସୀତାର ଆଦି ବାଦ୍ୟଯନ୍ତ୍ର ବଜାଇବାର ପ୍ରଶିକ୍ଷଣ ନେଇଥିଲେ । ନୀତୁ ଜଣେ ପଟ୍ଟଚିତ୍ର କାରିଗର ଭାବରେ ମଧ୍ୟ ପ୍ରଶିକ୍ଷଣ ନେଇଥିଲେ । ସଙ୍ଗ୍ ଆଣ୍ଡା ଡ୍ରାମା ଡିଭିଜନ୍ ନାମକ ଏକ ସଂସ୍ଥାରେ ସେ ଜଣେ ଓଡ଼ିଶୀ ନର୍ତ୍ତକୀ ଭାବରେ ମଧ୍ୟ କାର୍ଯ୍ୟ କରୁଥିଲେ । ଅଭିନୟ ଜୀବନ ନୀତୁ ଅନେକ ଓଡ଼ିଆ ଭଜନରେ ଅଭିନୟ କରିଥିଲେ । ସେ ଭଜନ ସ‌ହ କିଛି ଶାଢ଼ୀର ବିଜ୍ଞାପନରେ କାର୍ଯ୍ୟ କରିଥିଲେ । ଦୂରଦର୍ଶନ ନୀତୁ ପ୍ରଥମେ ଡିଡି ଓଡ଼ିଆରେ ପ୍ରସାରିତ ଧାରାବାହିକ ଜୟ ସନ୍ତୋଷୀ ମାଆରେ ଅଭିନୟ କରିଥିଲେ । ଏହି ଧାରାବାହିକ ପାଇଁ ତାଙ୍କୁ ଶ୍ରୀକାନ୍ତ ଗୌତମ ଏକ ମଞ୍ଚରେ ନୃତ୍ୟ କରୁଥିବା ଦେଖିବା ପରେ ବାଛି ଥିଲେ । ଏହି ଧାରାବାହିକ ପାଇଁଁ ତାଙ୍କୁ ପ୍ରଶାନ୍ତ ନନ୍ଦ ଅନେକ ସାହାଯ୍ୟ କରିଥିଲେ । ନୀତୁ ଇ ଟିଭି ଓଡ଼ିଆରେ ପ୍ରସାରିତ ଧାରାବାହିକ  'ଗାୟତ୍ରୀ' ରେ ନାୟିକା ଗାୟତ୍ରୀ ଭୂମିକାରେ ଅଭିନୟ କରିଥିଲେ । ଏହି ଧାରାବାହିକଟି ସେ ସମୟରେ ବ‌ହୁତ ଲୋକପ୍ରିୟ ହୋଇଥିଲା । ୧୫୦୦ ଅଧ୍ୟାୟରୁ ଅଧିକ ଏପିସୋଡ ପ୍ରସାରିତ ହୋଇଥିଲା ଏହି ଧାରାବାହିକଟିର । ମିହିର ସ୍ୱାଇଁ ଏହି ଧାରାବାହିକଟିର ନିର୍ଦ୍ଦେଶନା ଦେଇଥିଲେ । ଏହି ଧାରାବାହିକରେ ତାଙ୍କ ସ‌ହ ଅଶ୍ରୁମୋଚନ ମହାନ୍ତି, କ୍ରିଷ୍ଣା କର, ମିହିର ସ୍ୱାଇଁ, ଲୋରେନ୍ସ, ସୁରେଶ ବଳ, ତୃପ୍ତି ସିହ୍ନା, ନମ୍ରତା ଦାସ, ପ୍ରଦ୍ୟୁମ୍ନ ଲେଙ୍କା, ପୃଥିରାଜ ଆଦି କଳାକାରମାନେ ଅଭିନୟ କରିଥିଲେ । ୨୦୧୬ ମସିହାରେ କଲର୍ସ ଓଡ଼ିଆରେ ପ୍ରସାରିତ ଧାରାବାହିକ  'ତୁଳସୀ' ରେ ନୀତୁ ଅଭିନୟ କିରିଥିଲେ । ପୂର୍ବରୁ ଇ ଟିଭି ଓଡ଼ିଆରେ  'ତୁଳସୀ'  ନାଆଁରେ ଧାରାବାହିକ ପ୍ରସାରିତ ହେଉଥିଲା, ମାତ୍ର ପୁଣିଥରେ ୨୦୧୬ରେ ସମାନ ଶୀର୍ଷକରେ ଧାରାବାହିକ ପ୍ରସାରିତ ହୋଇଥିଲେ । ଏହି ଧାରାବାହିକରେ ମିହିର ଦାସ, ରୋଜାଲିନ ଆଦି କଳାକାରମାନେ ଅଭିନୟ କରିଥିଲେ । ୨୦୧୭ରେ ତରଙ୍ଗ ଟିଭିରେ ପ୍ରସାରିତ ଧାରାବାହିକ  'ନୂଆବୋହୁ' ରେ ନୀତୁ ଜଣେ ସ‌ହ ଅଭିନେତ୍ରୀ ଭାବରେ ଅଭିନୟ କରିଥିଲେ । ଏହି ଧାରାବାହିରେ ସେ କ୍ରିଷ୍ଣା କରଙ୍କ ପତ୍ନୀ ପଦ୍ମଜା ଭୂମିକାରେ ଅଭିନୟ କରୁଛନ୍ତି । ଏହି ଧାରାବାହିକରେ ତାଙ୍କୁ ଜଣେ ଶାଶୁର ଭୂମିକାରେ ନିଭାଇବାକୁ ମିଳିଥିଲା । ଏହି ଧାରାବାହିକରେ ବିରଞ୍ଚି, ଜଗଜିତ ପାଲ୍, କ୍ରିଷ୍ଣା କର, ରିଶି, ସୋନାଲୀ ଆଦି କଳାକାରମାନେ ଅଭିନୟ କରୁଛନ୍ତି । କଥାଚିତ୍ର ନୀତୁ ରଙ୍ଗିଲା ଟୋକା ଚଳଚ୍ଚିତ୍ରରେ ଓଡ଼ିଆ ଅଭିନେତା ସିଦ୍ଧାନ୍ତ ମହାପାତ୍ରଙ୍କ ପତ୍ନୀ ଭୂମିକାରେ ଅଭିନୟ କରିଥିଲେ । ଏହି ଚଳଚ୍ଚିତ୍ର ଜରିଆରେ ସେ ଓଡ଼ିଆ କଥାଚିତ୍ର ଜଗତରେ ପ୍ରବେଶ କରିଥିଲେ । ଏହି ଚଳଚ୍ଚିତ୍ରରେ ଅଭିନେତା ପପୁ ପମ ପମ ନାୟକ ଭୂମିକାରେ ଅଭିନୟ କରିଥିଲେ ଏବଂ ଦେବଯାନୀ ନାୟିକା ଭୂମିକାରେ ଅଭିନୟ କରିଥିଲେ । ଏହି ଚଳଚ୍ଚିତ୍ରରେ ସଲିଲ ମିତ୍ର, ଗୁଡୁ, ରାଜୀବ, ମୀନକେତନ, ପ୍ରିୟଙ୍କା ମହାପାତ୍ର ଆଦି କଳାକାରମାନେ ଅଭିନୟ କରିଥିଲେ । ୨୦୧୭ରେ ସାର୍ଥକ ମୁଭିଜ୍‌ଦ୍ୱାରା ନିର୍ମିତ ଚଳଚ୍ଚିତ୍ର ସପନର ପଥେ ପଥେରେ ନୀତୁ ଅଭିନୟ କରିଥିଲେ । ଏହି ଚଳଚ୍ଚିତ୍ରରେ ମୁଖ୍ୟ ଭୂମିକାରେ ଅଭିନୟ କରିଥିଲେ ନାୟକ ଅମ୍ଳାନ ଦାସ ଏବଂ ନବାଗତା ନାୟିକ ସନମୀରା । ବୈବାହିକ ଜୀବନ ଗାୟତ୍ରୀ ଧାରାବାହିକ ଆରମ୍ଭ ହେବା ପରେ ପରେ ନୀତୁ ବିବାହ କରିଥିଲେ । ତାଙ୍କର ଗୋଟିଏ କନ୍ୟା ସନ୍ତାନ ଅଛି ।
ୟୁକ୍ରେନ୍  (  ; ଛାଞ୍ଚ: , ରୋମାନ୍ ଉଚ୍ଚାରଣ:   : { }:  , ଛାଞ୍ଚ: - ) ପୂର୍ବ ଇଉରୋପରେ ଥିବା ଏକ ଦେଶ ଅଟେ  । ଏହାର କ୍ଷେତ୍ରଫଳ 603,628 2  (233,062 ) ଅଟେ ଓ ଏହା ଇଉରୋପର ବୃହତ୍ତମ ଦେଶ ଅଟେ  ।
ଡିଫଥେରିଆ ଆଣ୍ଟିଟକ୍ସିନ  (ଇଂରାଜୀ ଭାଷାରେ ବା ) ଏକ ଔଷଧ ଯାହା ଡିଫଥେରିଆ ରୋଗର ଚିକିତ୍ସା ନିମନ୍ତେ ଆଣ୍ଟିବଡିରୁ   ପ୍ରସ୍ତୁତ କରାଯାଇଥାଏ  । ଏହା ଡିଫଥେରିଆ ରୋଗର ପ୍ରତିଷେଧ ନିମନ୍ତେ ଅଧୁନା ଦିଆଯାଉନାହିଁ । ଏହା ଶିରାଭ୍ୟନ୍ତର   ବା ମାଂସପେଶୀରେ   ଇଞ୍ଜେକସନ ଆକାରରେ ଦିଆଯାଏ । ସାଧାରଣତଃ ଏଥିରେ ପାର୍ଶ୍ୱ ପ୍ରତିକ୍ରିୟା ଦେଖାଯାଏ । ସେରମ ସିକନେସ   ଓ ଆନାଫାଇଲାକ୍‌ସିସ ଭଳି ଆଲର୍ଜି ପ୍ରତିକ୍ରିୟା ଦେଖାଯାଏ । ଡିଫଥେରିଆ ଟକ୍ସିନପ୍ରତି ଇମ୍ମ୍ୟୁନାଇଜ ହୋଇଥିବା ଘୋଡ଼ାର ରକ୍ତ ପ୍ଲାଜମାରୁ   ଏହି ଆଣ୍ଟିଟକ୍ସିନ ପ୍ରସ୍ତୁତ କରାଯାଏ । ଏହା କୋରାଇନୋବ୍ୟାକ୍ଟେରିଅମ ଡିଫଥେରିର  ( : ) ଟକ୍ସିନ‌କୁ ଅଣପ୍ରଭାବିତ କରି କାର୍ଯ୍ୟକ୍ଷମ ହୁଏ  । ଅଠର ଶହ ଶତାବ୍ଦୀର ଶେଷ ଭାଗରେ ଡିଫଥେରିଆ ଆଣ୍ଟିଟକ୍ସିନ ପ୍ରସ୍ତୁତ ହୋଇ ଡାକ୍ତରି ସେବାରେ ନିୟୋଜିତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଯୁକ୍ତରାଷ୍ଟ୍ର ଆମେରିକାରେ ଏହା ସେଣ୍ଟର ଫର ଡିଜିଜ କଣ୍ଟ୍ରୋଲ   ସଂସ୍ଥାରେ ମିଳେ । ସନ ୨୦୦୮ ସୁଦ୍ଧା ଏହା ୟୁରୋପର ଅନେକ ଦେଶ ସ‌ହିତ ଅନ୍ୟାନ୍ୟ ଅନେକ ଦେଶମାନଙ୍କରେ ଏହା ମିଳୁନଥିଲା ।
ହରପ୍ରସାଦ ପରିଛା ପଟ୍ଟନାୟକ  (୧୯ ଅକ୍ଟୋବର ୧୯୫୩- ୧୬ ଫେବୃଆରୀ ୨୦୨୨) ଜଣେ ଭାରତୀୟ ଶିକ୍ଷାବିତ ଓ ଓଡ଼ିଆ ଆଧୁନିକ ସାହିତ୍ୟ ରଚୟିତା ତଥା ସମ୍ପାଦକ ଥିଲେ  । ସେ ସର୍ବସାଧାରଣ ସମ୍ବାଦପତ୍ରର ସମ୍ପାଦକ ଭାବରେ କାର୍ଯ୍ୟ କରିଥିଲେ ଏବଂ ଦୁଇ ଥର ଓଡ଼ିଶା ସାହିତ୍ୟ ଏକାଡେମୀର ସମ୍ପାଦକ ଥିଲେ । ସେ ଉତ୍କଳ ସଂସ୍କୃତି ବିଶ୍ୱବିଦ୍ୟାଳୟର ରେଜିଷ୍ଟ୍ରାର ଏବଂ ରାଜ୍ୟ ପାଠ୍ୟ ପୁସ୍ତକ ପ୍ରଣୟନ ଓ ପ୍ରକାଶନ ସଂସ୍ଥାର ନିର୍ଦ୍ଦେଶକ ଭାବରେ ମଧ୍ୟ କାର୍ଯ୍ୟ କରିଥିଲେ । ସଂକ୍ଷିପ୍ତ ଜୀବନୀ ପ୍ରାରମ୍ଭିକ ଜୀବନ ହରପ୍ରସାଦ ପରିଛା ପଟ୍ଟନାୟକ ୧୯୫୩ ଅକ୍ଟୋବର ୧୯ରେ ଓଡ଼ିଶାର ଗଞ୍ଜାମ ଜିଲ୍ଲାସ୍ଥିତ ବିକ୍ରମପୁର ଗାଁରେ ଜନ୍ମନେଇଥିଲେ । ତାଙ୍କ ପିତାଙ୍କ ନାମ ଶିବରାମ ପରିଛା ଓ ମାତାଙ୍କ ନାମ ଗୋଲକମଣୀ ଦେବୀ ଥିଲା । ସେ ଜ୍ୟୋତ୍ସ୍ନାମଞ୍ଜରୀ ପଟ୍ଟନାୟକଙ୍କୁ ବିବାହ କରିଥିଲେ । ଉଭୟ ଦମ୍ପତ୍ତିଙ୍କର ଶ୍ୱେତପଦ୍ମ ଓ ଶ୍ୱେତସ୍ୱପ୍ନ ନାମରେ ଦୁଇ ପୁଅ ଅଛନ୍ତି । ଶିକ୍ଷା ସେ ରେଭେନ୍ସା ମହାବିଦ୍ୟାଳୟରୁ ଇଂରାଜୀରେ ସ୍ନାତକୋତ୍ତର ଓ ବ୍ରହ୍ମପୁର ବିଶ୍ୱବିଦ୍ୟାଳୟରୁ ପି.ଏଚ.ଡି. ଲାଭ କରିଥିଲେ । ୧୯୭୫ରେ ଭଞ୍ଜନଗରସ୍ଥିତ କବିସମ୍ରାଟ ଉପେନ୍ଦ୍ର ଭଞ୍ଜ ମହାବିଦ୍ୟାଳୟରେ ଇଂରାଜୀ ଅଧ୍ୟାପକ ଭାବେ କାମ ଆରମ୍ଭ କରି ସେ ସୁନ୍ଦରଗଡ଼ ସରକାରୀ ମହାବିଦ୍ୟାଳୟ ଓ ବିଜେବି କଲେଜ ସମେତ ଓଡ଼ିଶାର ବିଭିନ୍ନ ମହାବିଦ୍ୟାଳୟରେ ଶିକ୍ଷାଦାନ କରିଥିଲେ । ବୃତ୍ତି ସେ ଓଡ଼ିଶା ସାହିତ୍ୟ ଏକାଡେମୀର ସମ୍ପାଦକ ଭାବେ ୧୯୯୬ ଅକ୍ଟୋବର ୧ରୁ ୧୯୯୯ ସେପ୍ଟେମ୍ବର ୧୯ ତଥା ୨୦୦୭ରୁ ସେପ୍ଟେମ୍ବର ୪ରୁ ୨୦୧୦ ସେପ୍ଟେମ୍ବର ୩ ଯାଏ କାର୍ଯ୍ୟ କରିଥିଲେ । ୨୦୧୧ ଜାନୁଆରୀ ୫ରୁ ୨୦୧୧ ଅକ୍ଟୋବର ୩୧ ଯାଏ ସେ ଓଡ଼ିଶା ରାଜ୍ୟ ପାଠ୍ୟ ପୁସ୍ତକ ପ୍ରଣୟନ ଓ ପ୍ରକାଶନ ସଂସ୍ଥାର ନିର୍ଦ୍ଦେଶକ ଥିଲେ । ସେ ଉତ୍କଳ ସଂସ୍କୃତି ବିଶ୍ୱବିଦ୍ୟାଳୟର ରେଜିଷ୍ଟ୍ରାର ମଧ୍ୟ ଥିଲେ । ମୃତ୍ୟୁ ଭୁବନେଶ୍ୱରର ଏକ ଘରୋଇ ହସ୍ପିଟାଲ୍‌ରେ ସେ ୧୬ ଫେବୃଆରୀ ୨୦୨୨  (ବୁଧବାର) ଅପରାହ୍ଣରେ ୬୮ ବର୍ଷ ବୟସରେ ମୃତ୍ୟୁବରଣ କରିଥିଲେ  ।
ମର୍ଲେ ଆକୋରାଉ,    (ଜନ୍ମ ୧୯୩୯) ଜଣେ ସୋଲୋମନ ଦ୍ୱିପବାସୀ ଓ ସାମାଜିକ କର୍ମୀ ଥିଲେ ଯିଏ ସୋଲୋମନ ଦ୍ୱିପରେ ମହିଳା ଆନ୍ଦୋଳନ ନିମନ୍ତେ ମୁଖ୍ୟ ସହାୟକ ଥିଲେ  । ସମାଜ କଲ୍ୟାଣ ଅଧିକାରୀ ଭାବରେ ସେ ମେଲାନେସିଆରେ   ଅନେକ ସ୍ଥାନରେ ଗୁଡ଼ିଏ କ୍ଲବ ସ୍ଥାପନ କରିଥିଲେ, ୱାଇଡବ୍ଲ୍ୟୁସିଏ ସ୍ଥାପନ କରି ଯୁବତୀମାନଙ୍କୁ ଶିକ୍ଷାଲାଭ ନିମନ୍ତେ ପ୍ରୋତ୍ସାହିତ କରୁଥିଲେ ଓ ସେ ୟୁନାଇଟେଡ଼ ଚର୍ଚ୍ଚ ଅମେନ୍ସ ଫେଲୋସିପର ସେକ୍ରେଟାରୀ ଭାବରେ କାମ କରିଥିଲେ । ସଲୋମନ ଦ୍ୱୀପରେ ତାଙ୍କର ସେହି ଉଲ୍ଲେଖନୀୟ ସେବା ନିମନ୍ତେ ୨୦୧୬ରେ ତାଙ୍କୁ ଏମବିଇ   ପୁରସ୍କାର ଦିଆଯାଇଥିଲା । ପ୍ରାକ୍ ଜୀବନ ଆକୋରାଉ ୧ ଫେବୃୟାରୀ ୧୯୩୯ ମସିହାରେ ବ୍ରିଟିଶ ସଲୋମନ ଦ୍ୱିପସ୍ଥ ମୁଣ୍ଡାରେ ଥିବା କୋକେକ୍ୱୋଲୋ ମିସନର ହେଲେନ ଗୋଲ୍ଡି ଡାକ୍ତରଖାନାରେ ଜନ୍ମଗ୍ରହଣ କରିଥିଲେ । ଗେଲା ଦ୍ୱୀପସ୍ଥ ବୁଙ୍ଗାନା ଗ୍ରାମରେ ଥିବା ସେଣ୍ଟ ହିଲଡା ଗାର୍ଲ ସ୍କୁଲରେ ପାଠ ପଢ଼ିବା ପରେ ମୁଣ୍ଡାରେ ଥିବା କୋକେକ୍ୱୋଲୋ ସ୍କୁଲର ସିନିଅର ଲିଭିଙ୍ଗ ସାର୍ଟିଫିକେଟ ହାସଲ କରିଥିଲେ । ନିଉଜିଲାଣ୍ଡରେ ପାଠ ପଢ଼ିବାକୁ ବୃତ୍ତି ପାଇଥିଲେ ମଧ୍ୟ ସେ ଫ୍ରାନସିସ ତାଲାସସଙ୍କୁ ବିବାହ କରିବା ପରେ ତାଙ୍କ ପତି ନିଜ ସାଙ୍ଗିଆ ବଦଳେଇ ଆକୋରାଉ ରଖିଥିଲେ ସୋଲୋମନ ଦ୍ୱିପବାସୀ ଭାବରେ କାଣ୍ଟରବେରି ବିଶ୍ୱବିଦ୍ୟାଳୟଋ ଡିଗ୍ରୀ ହାସଲ କରିଥିଲେ । ପତି ପତ୍ନୀ ଉଭୟ ଇଂଗଲାଣ୍ଡ ଗଲେ ଓ ସେଠାରେ ଥିବା କାମବରିଜ ବିଶ୍ବବିଦ୍ୟାଳୟରୁ ଟେଳାଶା କଲୋଣୀୟାଲ ଆଡମିନିଷ୍ଟ୍ରେସନ ବିଷୟରେ ଏକ ପାଠ୍ୟକ୍ରମ ସମ୍ପୂର୍ଣ୍ଣ କରିଥିଲେ ଓ ଲଣ୍ଡନରେ ଥିବା ଅନେକ କୋର୍ସ ଆକୋରାଉ ପାଠ କରିଥିଲେ। ପେସା ଉଭୟ ଦମ୍ପତି ୧୯୫୯ରେ ସଲୋମନ ଦ୍ୱିପକୁ ଫେରିବା ପରେ ତାଲାସସ ଆଉକିରେ ଆଡମିନିଷ୍ଟ୍ରେଟିଭ କାମରେ ନିଯୁକ୍ତ ହୋଇଥିଲେ । ବ୍ରିଟିଶ ସଲୋମନ ଦ୍ୱୀପର ଗାର୍ଲସ ଗାଇଡ ଓ ବ୍ରିଟିଶ ରେଡକ୍ରଶ ସଂସ୍ଥାରେ ଯୋଗଦାନ କରି ନିଜ ସନ୍ତାନକୁ ବଢେଇଲେ । ୧୯୬୨ ମସିହାରେ ଦୁହେଁ ମକିରା ଦ୍ୱୀପର କିରକିର ସ୍ଥାନକୁ ବଦଳି ହୋଇଗଲା ପରେ ୧୯୬୪ ମସିହାରେ ଗୁଡାଲକେନାଲ ଦ୍ୱିପର ହୟନିଆରାକୁ ଗଲେ । ଆକୋରାଉ ୧୯୬୫ ମସିହାରେ ଆସିଷ୍ଟାଣ୍ଟ ସୋସିଆଲ ୱେଲଫେୟାର ଅଫିସର ଭାବରେ ନିଯୁକ୍ତ ହୋଇ ମହିଳାଙ୍କୁ ସିଲେଇ ଓ ରାନ୍ଧଣା ବିଷୟରେ ଶିକ୍ଷା ଦାନ କଲେ । ରୋଭ ଓ ହ୍ୱାଇଟ ରିଭର ସ୍ଥାନମାନଙ୍କର ବାହ୍ୟ ଇଲାକାରେ କ୍ଲବ ସ୍ଥାପନ କରିଥିଲେ । ଆକୋରାଉଙ୍କ ସ୍ୱାମୀ ଗିଲବର୍ଟ ଦ୍ୱିପରେ   ପ୍ରଥମ ଜିଲ୍ଲା ଅଫିସର ହେଲେ ଓ ଗିଲାବର୍ଟ ତଥା ଏଲିସ ଦ୍ୱିପରେ କ୍ଲବ ସ୍ଥାପନ ଜାରିରଖିଥିଲେ । ଆକୋରାଉ ୧୯୭୩ ମସିହାରେ ହୟନିଆରାକୁ ଫେରି ଟୁର ଗାଇଡ ତଥା ପ୍ରଥମ ମହିଳା ଟାକ୍ସି ଡ୍ରାଇଭର ହୋଇଥିଲେ । ଏହା ପରେ ସେ ୫ ବର୍ଷ ଧରି ୟୁନାଇଟେଡ ଚର୍ଚ୍ଚ ଅମେନ୍ସ ଫେଲୋସିପରେ ପାପୁଆ ନିଉଗିନି ଓ ସଲୋମନ ଦ୍ୱିପରେ ରିଜିଓନାଲ ସେକ୍ରେଟାରୀ ଭାବରେ ମହିଳାଙ୍କ କାମରେ ସଂଯୁକ୍ତ ହୋଇଥିଲେ । ତାଙ୍କ ସ୍ବାମୀ ୧୯୭୬ରେ ମୃତ୍ଯୁ ବରଣ କରିବା ପରେ ସେ ତାଙ୍କ ନିଜ ଗ୍ରାମ ମୁଣ୍ଡାକୁ ଫେରି ଆସି ୟୁସି ଡବଳ୍ୟୁ ଏଫ ସାଥିରେ କାମ କରିଲେ । ଯୁବ କନ୍ୟାମାନଙ୍କୁ ସ୍କୁଲ ପରିତ୍ୟାଗ ନକରିବାକୁ ଏକ ୟାଇ ଡବ୍ଲ୍ୟୁ ସି ଏ କେନ୍ଦ୍ର ପ୍ରତିଷ୍ଠା କରିବାକୁ କୁହାଯିବାରୁ ସେ ୧୯୭୮ରେ ଏକ ସଂସ୍ଥା ଆରମ୍ଭ କରିଥିଲେ ଯାହାକୁ ଥଟ୍ଟାରେ ମର୍ଲେ ଆକୋରାଉ କେନ୍ଦ୍ର କୁହାଯାଉଥିଲା । ଏହି ସମୟରେ ମୁଣ୍ଡାରେ ସେ ପ୍ରଥମ କେଜି ସ୍କୁଲ ସ୍ଥାପନ କରିଥିଲେ ।
ଇଲେକ୍‌ଟ୍ରୋନ  (ପ୍ରତୀକ: -) ହେଉଛି ବିଯୁକ୍ତାତ୍ମକ ଚାର୍ଜ ବିଶିଷ୍ଟ ଏକ ଅବପରମାଣବିକ କଣିକା  । ଇଲେକ୍‌ଟ୍ରୋନର କୌଣସି ଉପାଦାନ ଥିବା କଥା ଜଣାନାହିଁ । ଏହାକୁ ସାଧାରଣତଃ ପ୍ରାଥମିକ କଣିକା କୁହାଯାଏ । ଗୋଟିଏ ଇଲେକ୍‌ଟ୍ରୋନର ବସ୍ତୁତ୍ୱ ପ୍ରୋଟୋନ ବସ୍ତୁତ୍ୱର ୧/୧୮୩୬ ଭାଗ ହେଇଥାଏ ।
12137/12138 ପଞ୍ଜାବ ମେଲ ଭାରତୀୟ ରେଳବାଇର କେନ୍ଦ୍ରୀୟ ରେଳ ଯୋନ ଅଧୀନରେ ଚାଲୁଥିବା ଏକ ସୁପରଫାଷ୍ଟ ଏକ୍ସପ୍ରେସ ଶ୍ରେଣୀର ଟ୍ରେନ । ଏହା ଦୈନିକ ମୁମ୍ବଇ ଛତ୍ରପତି ଶିବାଜୀ ଟର୍ମିନସରୁ ଫିରୋଜପୁର ପର୍ଯ୍ୟନ୍ତ ଚାଲିଥାଏ । ଇତିହାସ ଜୁନ 1, 1912 ମସିହାରେ ତାହାର ପ୍ରଥମ ଯାତ୍ରା ଆରମ୍ଭ କରିଥିବା ପଞ୍ଜାବ ମେଲ ଭାରତୀୟ ରେଳବାଇ ଇତିହାସରେ ସର୍ବପୁରତନ ଟ୍ରେନ ସେବା । ସେହି ସମୟରେ ଦି ପଞ୍ଜାବ ଲିମିଟେଡ ଭାବରେ ପରିଚିତ ଥିବା ଏହି ଟ୍ରେନ ବଲ୍ଲଡ ପିଅରଠାରୁ ପେଶାବର ଯାଇ ଚଳୁଥିଲା । ଏଥିରେ ମୁଖ୍ଯତଃ ବ୍ରିଟିଶ ଅଫିସର ଓ ଅନନ୍ୟ କର୍ମଚାରୀମାନେ ଓ ତାଙ୍କ ପରିବାର ସିଧା ସଳଖ ଜାହାଜରୁ ଟ୍ରେନରେ ବସି ଉତ୍ତର ପଶ୍ଚିମ ସୀମାନ୍ତ ଅଞ୍ଚଳକୁ ଯାଉଥିଲେ । 1914 ମସିହାରେ ବାହାରୁଥିବା ଷ୍ଟ୍ରେସନ ଭିକ୍ଟୋରିଆ ଟର୍ମିନସକୁ ପରିବର୍ତିତ ହେଲା । ସ୍ୱାଧୀନତା ପରେ ବିଭାଜନ ଯୋଗୁଁ ପେଶୱାର ପାକିସ୍ଥାନରେ ରହିବାରୁ ଟ୍ରେନ ଫିରୋଜପୁର ଯାଏ ଯାତ୍ରା କଲା । . କୋଚ ସମୂହ ଏହି ମେଲ ଟ୍ରେନରେ ମେଲ ବଗି ଭିନ୍ନ 1ଟି ପ୍ରଥମ ଶ୍ରେଣୀ , 1ଟି 2 ଟାୟାର ,1ଟି 3 ଟାୟାର ତଥା ପ୍ରଥମ୍ସ ଶ୍ରେଣୀ ସହ , 5ଟି 3 ଟାୟାର ଓ 10ଟି ସ୍ଳିପର ଲାଗିଥାଏ । ଏଥିରେ 4ଟି ଅସଂରକ୍ଷିତ ବଗି ସହ ପାନ୍ତରୀ କାର ଭି ରହେ । ସେବା ଏହିଟ୍ରେନ 1930 କିଲୋମିଟର ଯାତ୍ରାପଥ ଅତିକ୍ରମ କରିବାକୁ 33 ଘଣ୍ଟା 55 ମିନିଟ ଲାଗେ । ଏହାର ହାରାହାରି ବେଗ 56.76 ଓ ଏହା ସୁପରଫାଷ୍ଟ ଶ୍ରେଣୀର ।
ଓଡିସିଅସ ଅଥବା ଇଉଲିସିସ ( ଗ୍ରିକ: ,ଅଡିସିଅସ; ଲାଟିନ: ,ଇଉଲିସିସ) ଏକଜନ ଉପକଥାରେ ଗ୍ରୀସର ଇଥାକାର ରାଜା ଥିଲେ  । ତାଙ୍କୁ ଗ୍ରିକ ପୁରାଣ ଗୁଡ଼ିକରେ ଅନ୍ୟତମ ସାହସୀ,କୌଶଳୀ ବୀର, ବାଗ୍ମୀ ଏବଂ କୂଟନୀତିଜ୍ଞ ଭାବେ ବର୍ଣ୍ଣନା କରଯାଇଅଛି । ଇତିହାସ ହେଲେନଙ୍କ ସ୍ୱୟମ୍ବର ସଭାରେ ଅଡିସିଅସ୍ ମଧ୍ୟ ଥିଲେ । କିନ୍ତୁ ମେନାଲାଉସ, ହେଲେନଙ୍କୁ ପସନ୍ଦ କରୁଛନ୍ତି ଜାଣିବା ପରେ ସେ ହେଲେନଙ୍କ ବିବାହ ତାଙ୍କ ସଙ୍ଗେ କରିଦେଲେ ଏବଂ ନିଜେ ହେଲେନଙ୍କ ଆତ୍ମୀୟା ପେନିଲୋପଙ୍କୁ ବିବାହ କଲେ । ଅଡିସିଅସଙ୍କ କୂଟକୌଶଳ ଫଳରେ ହେଲେନଙ୍କ ସ୍ୱଯମ୍ବର ସଭାରେ ଯୋଗ ଦେଇଥିବା ସମସ୍ତ ରାଜକୁମାର ହେଲେନଙ୍କୁ ବିପଦ ସମୟରେ ରକ୍ଷା ହେତୁ ପ୍ରତିଜ୍ଞାବଦ୍ଧ ହେଲେ । ବିବାହର କିଛି ବର୍ଷ ପରେ ଥରେ ଟ୍ରୟ ରାଜକୁମାର ପ୍ୟାରିସ ସ୍ପାର୍ଟା ବୁଲିବାକୁ ଆସିଥିଲେ । ପ୍ୟାରିସଦ୍ୱାରା ହେଲେନ ଅପହୃତ ହେବାରୁ ସମସ୍ତ ଗ୍ରିକବୀର ଟ୍ରୟ ଆକ୍ରମଣ ପାଇଁ ଏକତ୍ରିତ ହେଲେ । ଅଡିସିଅସଙ୍କ ବିଚକ୍ଷଣ ବୁଦ୍ଧି ଏବଂ ଦୁଃସାହସ ପାଇଁ ସୁଦୀର୍ଘ ଟ୍ରୟ ଯୁଦ୍ଧର ଅବସାନ ଘଟିଥିଲା । ତାଙ୍କ ପରାମର୍ଶରେ ଟ୍ରୋଜାନ ଲୋକମାନଙ୍କୁ ପ୍ରତାରିତ କରିବା ପାଇଁ ବିଖ୍ୟାତ ଟ୍ରୟର ଘୋଡ଼ା ନିର୍ମିତ ହେଲା । ଯୁଦ୍ଧଶେଷ ହେଲା ପରେ ସ୍ୱଦେଶ ଫେରିଲା ସମୟରେ ସମୁଦ୍ର ଦେବତା ପୋସାଇଡେନର କୋପରେ ପଥଭ୍ରଷ୍ଟ ହେଲେ । ଅନେକ ଦୁଃଖ ସହି ଶେଷରେ ତାଙ୍କ ରାଜ୍ୟ ଇଥାକାରେ ପହଞ୍ଚିଥିଲେ ।
କପାଟିକା ହୃଦ୍‌ରୋଗରେ ହୃତ୍‌ପିଣ୍ଡ ମଧ୍ୟରେ ଥିବା ଚାରୋଟି କପାଟିକା  (ବାମ ପାଖରେ ଆଓର୍ଟିକ ଓ ମାଇଟ୍ରାଲ, ଡାହାଣ ପାଖରେ ଟ୍ରାଇକସପିଡ ଓ ପଲମୋନାରି) ମଧ୍ୟରୁ ଯେ କୌଣସି କପାଟିକାରେ ବିକୃତି ଥାଇପାରେ  । ଏହାର ଲକ୍ଷଣ ମଧ୍ୟରେ ଅଣନିଶ୍ୱାସ, ଗୋଡ଼ ଫୁଲିବା, ଥକ୍କାପଣ ଏବଂ ପାଲପିଟେସନ ହୋଇପାରେ । ରୋଗ ଜଟିଳ ହେଲେ ହୃଦ୍‌ପାତ ଏବଂ ଷ୍ଟ୍ରୋକ ହୋଇପାରେ । ବିପଦ କାରକଗୁଡ଼ିକ ମଧ୍ୟରେ ବୃଦ୍ଧାବସ୍ଥା, ରିଉମାଟିକ ହୃଦ୍‌ରୋଗ, ପୂର୍ବତନ ହୃଦଘାତ, ଉଚ୍ଚ ରକ୍ତଚାପ, ମଧୁମେହ, ସଂକ୍ରାମକ ଏଣ୍ଡୋକାର୍ଡାଇଟିସ୍, ମାରଫାନ୍ ସିଣ୍ଡ୍ରୋମ ଏବଂ ଜନ୍ମଗତ ହୃତ୍‌ପିଣ୍ଡ ଦୋଷ ଥାଇପରେ  କପାଟିକାମାନଙ୍କର ଖୋଲିବା ଦୋଷ  (ଷ୍ଟେନୋସିସ୍) ଏବଂ ଲିକ୍ ଦୋଷ  (କଣାହୋଇ ବୋହିଯିବା) ଏହି ଦୁଇ ଭାଗରେ ବିଭକ୍ତ କରାଯାଇପାରେ  ହୃତ୍‌ପିଣ୍ଡର ମର୍‌ମର୍ ଶବ୍ଦ ଶୁଣି ରୋଗ ନିର୍ଣ୍ଣୟ କରାଯାଇପାରେ ଓ ଅଲଟ୍ରାସାଉଣ୍ଡ ଅନୁଶୀଳନ କରି ସୁନିଶ୍ଚିତ କରାଯାଇପାରେ। ରୋଗ ସାମାନ୍ୟ ହୋଇଥିଲେ ପର୍ଯ୍ୟାୟକ୍ରମେ ଯାଞ୍ଚ ମାଧ୍ୟମରେ ରୋଗ ଅନୁସରଣ କରାଯାଇପାରେ  ବ୍ୟାୟାମ ସହିତ ଏକ ସୁସ୍ଥ ଜୀବନ ପ୍ରଣାଳୀ ଅନୁସରଣ କରିବାକୁ ସୁପାରିଶ କରାଯାଏ  ରିଉମାଟିକ୍ ଶ୍ରବଣ ରୋଗର ଇତିହାସ ଥିବା ବ୍ୟକ୍ତିଙ୍କ ନିମନ୍ତେ ଆଣ୍ଟିବାୟୋଟିକ ଦେବାକୁ ସୁପାରିସ କରାଯାଏ । ରୋଗ ଗୁରୁତର ହୋଇଥିଲେ କପାଟିକା ମରାମତି କିମ୍ବା କୃତ୍ରିମ କପାଟିକା ପ୍ରତିରପଣ ଅସ୍ତ୍ରୋପଚାର କରାଯାଏ । ଯୁକ୍ତରାଷ୍ଟ୍ରରର ପ୍ରାୟ ୨.୫ ଲୋକଙ୍କୁ ଏହି ରୋଗ ପ୍ରଭାବିତ କରିଥାଏ, ଏବଂ ଆଓର୍ଟିକ୍ କପାଟିକା ରୋଗ ଯୋଗୁ ସର୍ବାଧିକ ମୃତ୍ୟୁ ଘଟିଥାଏ  ପ୍ରାୟ ୨୦୦ ଖ୍ରୀଷ୍ଟାବ୍ଦରେ ଗ୍ୟାଲେନ ଏହି ହୃତ୍‌ପିଣ୍ଡ କପାଟିକାର ପ୍ରଥମେ ବର୍ଣ୍ଣନା କରିଥିଲେ, ଓ ୧୬୦୦ରୁ ୧୭୦୦ ଶତାବ୍ଦୀ ପର୍ଯ୍ୟନ୍ତ କପାଟିକା ସମ୍ପର୍କୀୟ ସମସ୍ୟାର ବର୍ଣ୍ଣନା କରାଯାଇ ନଥିଲା  ୧୯୧୩ ମସିହାରେ ଫ୍ରାନ୍ସର ପ୍ୟାରିସରେ ଥିଓଡୋର ଟୁଫିଏରଦ୍ୱାରା ପ୍ରଥମ ଅସ୍ତ୍ରୋପଚାର ଚିକିତ୍ସା କରାଯାଇଥିଲା
ସିରୁଗୁପ୍ପା ଏକ ଭାରତୀୟ ସହର ପଞ୍ଚାୟତ   ଅଟେ । ଏହା କର୍ଣ୍ଣାଟକର ବେଲ୍ଲର୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ସିରୁଗୁପ୍ପା ୧୫.୬୩୧୪ ଉତ୍ତର ଅକ୍ଷାଂଶ ଓ ୭୬.୮୯୨୭ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୨୦୭ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ସିରୁଗୁପ୍ପା ସହରର ମୋଟ ଜନସଂଖ୍ୟା ୪୨୮୬୨ ଅଟେ । ସେଥି ମଧ୍ୟରୁ ୫୦.୫୪% ଜଣ ପରୁଷ ହୋଇଥିବା ବେଳେ ୪୯.୪୬% ଜଣ ନାରୀ ଅଟନ୍ତି । ସିରୁଗୁପ୍ପାର ସାକ୍ଷରତା ହାର ୫୧.୪୫% ଅଟେ । ଏହା ଜାତୀୟ ହାରଠାରୁ ୧୩.୩୯% ପ୍ରତିଶତ କମ ଅଟେ । ସେଥିରୁ ୩୦.୩୮% ପ୍ରତିଶତ ପୁରୁଷ ଓ ୨୧.୦୭% ନାରୀ ଅଟନ୍ତି । ୧୪.୮୯% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା କନ୍ନଡ ସିରୁଗୁପ୍ପାର ସରକାରୀ ଭାଷା ଅଟେ ।
ରବୀ ଶେର୍ଗିଲ  (୧୬ ଏପ୍ରିଲ ୧୯୭୩ରେ ଜନ୍ମ ହୋଇଥିବା ଗୁରୁପ୍ରୀତ ସିଂ ଶେର୍ଗିଲ) ଜଣେ ଭାରତୀୟ ସଂଗୀତଜ୍ଞ ଯିଏକି ତାଙ୍କର ଆଲବମ ରବୀ ଏବଂ ୨୦୦୫ର ଚାର୍ଟ-ଟପ୍ ଗୀତ ବୁଲା କି ଜାନା  "ମୁଁ ଜାଣେ ନାହିଁ ମୁଁ କିଏ ପାଇଁ ପ୍ରତିଷ୍ଠିତ ଅଛନ୍ତି । ତାଙ୍କର ସଂଗୀତକୁ ବିଭିନ୍ନ ପ୍ରକାରର ରକ, ପଞ୍ଜାବୀ, ବାନି ଷ୍ଟାଇଲ ମେଲୋଡି ଏବଂ ସୁଫି-ଷ୍ଟାଇଲ୍  (ସୁଫିଆନା) ଏବଂ  "ବହୁ ପାଶ୍ଚାତ୍ୟ ବ୍ୟବସ୍ଥା ସହିତ ସେମି-ସୁଫି ଅର୍ଦ୍ଧ-ଲୋକକଳା ସଂଗୀତ ଭାବରେ ବର୍ଣ୍ଣନା କରାଯାଇଛି ।" ଶେର୍ଗିଲଙ୍କୁ " ପଞ୍ଜାବୀ ସଙ୍ଗୀତର ପ୍ରକୃତ ସହରୀ ବାଲାଦିର " ବୋଲି କୁହାଯାଏ । ବୃତ୍ତି କଲେଜ ପରେ ଶେର୍ଗିଲ କାଫିର ନାମକ ଏକ ବ୍ୟାଣ୍ଡ ଗଠନ କଲେ । ଅଲଗା ହେବା ପୂର୍ବରୁ ବ୍ୟାଣ୍ଡ କିଛି ପ୍ରତିଯୋଗିତା ଏବଂ କଲେଜ ପ୍ରୋଗ୍ରାମରେ ବାଜୁଥିଲା । ଶେର୍ଗିଲ ପ୍ରାରମ୍ଭରେ ୟାମାହା - ମୋଟରବାଇକ ଏବଂ ଟାଇମ୍ସ ଏଫଏମ ପରି ବିଜ୍ଞାପନ ଏଜେନ୍ସିଗୁଡ଼ିକ ପାଇଁ ଜିଙ୍ଗଲ୍ସ ରଚନା କରିଥିଲେ । ସୋନି ମ୍ୟୁଜିକ୍ ଏବଂ ତେହେଲ୍କା ସହିତ ୨୦୦୪ରେ ଫାଟ୍ ଫିସ୍ ରେକର୍ଡସ୍ ଅଧୀନରେ ତାଙ୍କର ପ୍ରଥମ ଆଲବମ ରବୀ ରିଲିଜ କରିବା ପୂର୍ବରୁ ତାଙ୍କର ଏକ ଅସଫଳତା ଥିଲା । ଶବ୍ଦର ପ୍ରଚାର ଏବଂ ଏକ ମ୍ୟୁଜିକ୍ ଭିଡିଓ ଉପରେ ନିର୍ଭର କରି ତାଙ୍କର ଏକ ଚାର୍ଟ ଟପ୍ପର ଗୀତ  "ବୁଲା କି ଜାନା"  ଥିଲା । ଆଲବମରେ ଥିବା ଅଧିକାଂଶ ଗୀତ ପଞ୍ଜାବୀ ସୁଫି ସାଧୁ ବୁଲେହ ଶାହାଙ୍କଦ୍ୱାରା ଲିଖିତ  "କାଫି"  କବିତା ଉପରେ ଆଧାରିତ  ବୁଲା କି ଜାନା  ବ୍ୟତୀତ ନିଜେ ଶେର୍ଗିଲ ରଚନା କରିଥିଲେ ଏବଂ ଲେଖିଥିଲେ । ହିନ୍ଦୀ ଚଳଚ୍ଚିତ୍ର ଡେଲ୍ଲି ହାଇଟ୍ସରେ ଶେର୍ଗିଲଙ୍କର ଗୋଟିଏ ଗୀତ  "ଦିଲୀ"  ଥିଲା । ଅକ୍ଟୋବର ୨୦୦୮ ରେ, ଶେର୍ଗିଲ ୟଶରାଜ ମ୍ୟୁଜିକ୍ ଅଧୀନରେ ତାଙ୍କର ଦ୍ୱିତୀୟ ଆଲବମ ଭେଙ୍ଗି ଜା ନେହିଁ ମୁକ୍ତିଲାଭ କରିଥିଲେ । ଏହି ଆଲବମରେ ନଅଟି ଗୀତ ରହିଛି ଏବଂ ସାମ୍ପ୍ରଦାୟିକ ହିଂସା, ସାମାଜିକ ଦାୟିତ୍ୱ ଏବଂ  "ସାମୂହିକ ନୈତିକତା" ର ଆବଶ୍ୟକତା ଭଳି କାର୍ଯ୍ୟ ରହିଛି । ସେ ୨୦୧୧ରେ  ରେ ମଧ୍ୟ ଅଭିନୟ କରିଥିଲେ । ସେ ୟଶ ଚୋପ୍ରାଙ୍କ ୨୦୧୨ ରୋମାଣ୍ଟିକ ଚଳଚ୍ଚିତ୍ର  "ଜବ ତକ ହୈ ଜାନ" କୁ ଏ.ଆର ରେହେମାନଙ୍କଦ୍ୱାରା ରଚିତ ଗୀତ  "ଚ୍ଛଲ୍ଲା"  ଏବଂ ଗୁଲଜାରଙ୍କଦ୍ୱାରା ଲିଖିତ ଗୀତକୁ ନିଜର କଣ୍ଠଦାନ କରିଥିଲେ । ମାର୍ଚ୍ଚ 2012 ରେ, ସେ ତାଙ୍କର ତୃତୀୟ ଆଲବମ୍ ରିଲିଜ୍ କରିଥିଲେ । ସଂଗୀତ ଶୈଳୀ ସଂଗୀତରେ ଶେର୍ଗିଲଙ୍କ ମୁଖ୍ୟ ଅବଦାନ ପଞ୍ଜାବୀର ବ୍ୟବହାରରେ ରହିଛି - ଯାହା ପୂର୍ବରୁ ଭାଙ୍ଗ୍ରା କିମ୍ବା ପାରମ୍ପାରିକ ଲୋକଙ୍କର ସମାନ ଖ୍ୟାତି ଥିଲା ଏବଂ ତାଙ୍କର କବିତା, ସାମାଜିକ ସମ୍ବନ୍ଧୀୟ ଗୀତ ଏବଂ ଏକ ବୟସ୍କ ବିକଳ୍ପ ଧ୍ୱନି ସହିତ, ଶେର୍ଗିଲ ଏକ ସହରୀ ଜନତାଙ୍କ ସହ ସଂଯୁକ୍ତ, ଯିଏ ତାଙ୍କୁ ତାଙ୍କ ଗୀତଗୁଡ଼ିକର ପ୍ରକୃତ ଏବଂ ମୂଳ ଆଭିମୁଖ୍ୟ ପାଇଁ ଭଲ ପାଉଥିଲେ । ତାଙ୍କର ଗୀତଗୁଡିକ ଗଭୀର ଦାର୍ଶନିକ ଏବଂ ପୁରାତନ ପ୍ରାୟ ହଜିଯାଇଥିବା, ପଞ୍ଜାବୀ ବାକ୍ୟାଂଶଗୁଡିକ ବର୍ତ୍ତମାନର ଭାରତୀୟ ରକ ସଙ୍ଗୀତରେ ମିଶ୍ରିତ । ଶେର୍ଗିଲଙ୍କ ସଂଗୀତ ରକ ଏବଂ ସୁଫି ଏବଂ ପଞ୍ଜାବୀ ଲୋକ ସଂଗୀତଦ୍ୱାରା ଅନୁପ୍ରାଣିତ ହୋଇଛି । ତାଙ୍କର ପ୍ରିୟ ସଂଗୀତଜ୍ଞମାନଙ୍କ ମଧ୍ୟରେ ବ୍ରୁସ ସ୍ପ୍ରିଙ୍ଗଷ୍ଟେନ, ଲେଡ ଜେପେଲିନ, ଏରୋସ୍ମିଥ ଏବଂ ଜିମି ପେଜ ଅନ୍ତର୍ଭୁକ୍ତ । ସେ ପୁରସ୍କାର ପ୍ରାପ୍ତ ମିକ୍ସ ଇଞ୍ଜିନିୟର ଗୁସ୍ତାଭୋ ସେଲିସଙ୍କ ସହ ମଧ୍ୟ କାମ କରିଛନ୍ତି, ଯିଏ ତାଙ୍କୁ ତାଙ୍କ ଆଲବମ୍ ପାଇଁ କିଛି ଟ୍ରାକ୍ ସାହାଯ୍ୟ କରିଥିଲେ । ସେ କୁହନ୍ତି, ସେଲିସ ସହ କାମ କରିବା - ଯିଏ ବିୟୋନ୍ସ, ଶାକିରା ଏବଂ ରିକି ମାର୍ଟିନଙ୍କ ସହ କଳାକାରଙ୍କ ସହ କାମ କରିଛନ୍ତି - ଏକ ଆଶ୍ଚର୍ଯ୍ୟଜନକ ଅନୁଭୂତି ଥିଲା । ବ୍ୟକ୍ତିଗତ ଜୀବନ ଶେର୍ଗିଲଙ୍କ ବାପା ଜଣେ ଶିଖ ପ୍ରଚାରକ ଏବଂ ତାଙ୍କ ମା ଜଣେ କଲେଜ ପ୍ରିନ୍ସିପାଲ୍ ଏବଂ ପଞ୍ଜାବୀ କବି ମଧ୍ୟ ଥିଲେ । ତାଙ୍କର ଚାରି ଭଉଣୀ ଅଛନ୍ତି । ସେ ଗୁରୁ ହରକ୍ରିଷ୍ଣ ପବ୍ଲିକ୍ ସ୍କୁଲ୍, ଇଣ୍ଡିଆ ଗେଟ୍ ଏବଂ ଦିଲ୍ଲୀ ବିଶ୍ୱବିଦ୍ୟାଳୟର ପୂର୍ବ ଛାତ୍ର ଅଟନ୍ତି । କଲେଜ ପରେ ସେ ଫୋର ସ୍କୁଲ୍ ଅଫ୍ ମ୍ୟାନେଜମେଣ୍ଟରେ ଅଧିକ ଅଧ୍ୟୟନ ପାଇଁ ଯାଇଥିଲେ କିନ୍ତୁ ଗୋଟିଏ ବର୍ଷ ପରେ ସେ ଛାଡିଥିଲେ । ତାଙ୍କ ଭଉଣୀ ଗଗନ ଗିଲ ଜଣେ ଜଣାଶୁଣା ହିନ୍ଦୀ କବି । ୨୦୧୩ ଦିଲ୍ଲୀ ବିଧାନ ସଭା ନିର୍ବାଚନରେ ଅରବିନ୍ଦ କେଜ୍ରିୱାଲଙ୍କ ନେତୃତ୍ୱରେ ଆମ ଆଦମୀ ପାର୍ଟିକୁ ଶେର୍ଗିଲ ସର୍ବସାଧାରଣରେ ସମର୍ଥନ କରିଥିଲେ ।
ଭାଲଚନ୍ଦ୍ର ଭାନାଜୀ ନେମାଡ଼େ  (ଜନ୍ମ ୧୯୩୮) ମରାଠୀ ଭାଷାର ଜଣେ ଭାରତୀୟ ଲେଖକ, କବି, ସମାଲୋଚକ ତଥା ଶିକ୍ଷାବିତ  । ତାଙ୍କର ପ୍ରଥମ ଉପନ୍ୟାସ  "କୋସାଲା" ଠାରୁ ଆରମ୍ଭ କରି ନେମାଡେ ମରାଠୀ ସାହିତ୍ୟ ଜଗତକୁ ନୂତନ ଧାରା ଆଣିଥିଲେ । ଏହା ପରେ ପରେ ସେ ଚାରୋଟି ଉପନ୍ୟାସ  "ବିଧର" ,  "ହୁଲ୍" ,  "ଜରିଲା"  ଏବଂ  "ଝୁଲ୍"  ଲେଖିଥିଲେ । ୨୦୧୩ରେ, ନେମାଡେଙ୍କ ହିନ୍ଦୁ: ଏକ ସମୃଦ୍ଧ ଅଡଗଲ  ମରାଠୀ:           ପ୍ରକାଶ ପାଇଥିଲା ଯାହାକି ତାଙ୍କ ଶ୍ରେଷ୍ଠ ଉପନ୍ୟାସ ଭାବରେ ପରିଗଣିତ ହୋଇଥିଲା  ନେମାଡେ  "ସାହିତ୍ୟ ଏକାଡେମୀ ପୁରସ୍କାର"  ପାଇବା ସହିତ ଭାରତର ସର୍ବୋଚ୍ଚ ସାହିତ୍ୟିକ ସମ୍ମାନ ଜ୍ଞାନପୀଠ ପୁରସ୍କାର ପାଇଛନ୍ତି ସେ । ୨୦୧୩ରେ ତାଙ୍କୁ ପଦ୍ମଶ୍ରୀ ପୁରସ୍କାର ପ୍ରଦାନ କରାଯାଇଥିଲା । ଆଦ୍ୟ ଜୀବନ ନେମାଡେ ୨୭ ମଇ ୧୯୩୮ରେ ମହାରାଷ୍ଟ୍ରର ଖଣ୍ଡେଶ ଅଞ୍ଚଳର ସାଙ୍ଗାଭି ଗାଁରେ ଜନ୍ମଗ୍ରହଣ କରିଥିଲେ । ମାଟ୍ରିକ୍ ପାସ କରିବା ପରେ ସେ ପୁଣେକୁ ଚାଲିଗଲେ ଏବଂ ପୁଣେର ଫର୍ଗୁସନ୍ କଲେଜରୁ ବିଏ ଏବଂ ପୁଣେର ଡେକାନ୍ କଲେଜରୁ ଭାଷା ବିଜ୍ଞାନରେ ଏମଏ ଏବଂ ମୁମ୍ବାଇର ମୁମ୍ବାଇ ବିଶ୍ୱବିଦ୍ୟାଳୟରୁ ଇଂରାଜୀ ସାହିତ୍ୟରେ ବିଏ ହାସଲ କରିଥିଲେ । ସେ ଉତ୍ତର ମହାରାଷ୍ଟ୍ର ବିଶ୍ୱବିଦ୍ୟାଳୟରୁ ପିଏଚଡି ଏବଂ ଡି ଲିଟ ଡିଗ୍ରୀ ଲାଭ କରିଥିଲେ । ନେମାଡେ ମହାରାଷ୍ଟ୍ରର ଅନେକ ସ୍ଥାନରେ କଲେଜ ଶିକ୍ଷକ ଭାବରେ କାର୍ଯ୍ୟ କରିଥିଲେ । ସେ ଲଣ୍ଡନରେ ଏକ ବର୍ଷ ସ୍କୁଲ ଅଫ୍ ଓରିଏଣ୍ଟାଲ୍ ଏବଂ ଆଫ୍ରିକୀୟ ଷ୍ଟଡିଜ୍ରେ ମରାଠୀ ଭାଷା ଶିକ୍ଷା କରିଥିଲେ । ୧୯୭୩ରୁ ୧୯୮୬ପର୍ଯ୍ୟନ୍ତ ସେ ଔରଙ୍ଗାବାଦର ମରାଠୱାଡା ବିଶ୍ୱବିଦ୍ୟାଳୟରେ ଇଂରାଜୀ ଶିକ୍ଷକ ଭାବେ ଶିକ୍ଷାଦାନ ଦେଇଥିଲେ । ୧୯୮୭ରେ, ସେ ଗୋଆ ବିଶ୍ୱବିଦ୍ୟାଳୟର ପ୍ରଫେସର ତଥା ଇଂରାଜୀ ବିଭାଗର ମୁଖ୍ୟ ଭାବରେ ନିଯୁକ୍ତ ହୋଇଥିଲେ । ୧୯୯୧ରେ, ସେ ମୁମ୍ବାଇ ବିଶ୍ୱବିଦ୍ୟାଳୟରେ ଯୋଗ ଦେଇଥିଲେ, ଯେଉଁଠାରୁ ସେ ତୁଳନାତ୍ମକ ସାହିତ୍ୟ ଅଧ୍ୟୟନ ପାଇଁ ଗୁରୁଦେଓ ଟାଗୋର ଚେୟାର ଭାବରେ ଅବସର ନେଇଥିଲେ । ୧୯୬୦ ଦଶକରେ ନେମାଡେ ମରାଠୀ ପତ୍ରିକା  'ଭାଚା' ର ସମ୍ପାଦନା କରିଥିଲେ । ସାହିତ୍ୟ ସର୍ଜନା ନେମାଡେ ତାଙ୍କର ପ୍ରଥମ ଉପନ୍ୟାସ କୋସାଲା  ମରାଠୀ:     ୧୯୬୩ ମସିହାରେ ଲେଖିଥିଲେ । ପାଣ୍ଡୁରାଙ୍ଗା ସାଙ୍ଗିଭିକର ନାମକ ଏକ ଗାଉଁଲି ମରାଠୀର ଆତ୍ମକାହାଣି ଭାବେ ଲେଖାଯାଇଥିଲେ ମଧ୍ୟ ମୋଟାମୋଟିଭାବେ ଏହା ନେମାଡେଙ୍କ ନିଜ ଜୀବନ ଉପରେ ଆଧାରିତ । କୋସଲାରେ ଉପନ୍ୟାସର ମୁଖ୍ୟ ଚରିତ୍ର ସାଙ୍ଗଭିକର, ମହାରାଷ୍ଟ୍ରର ଗ୍ରାମାଞ୍ଚଳରେ କଥିତ ମରାଠୀ ବ୍ୟବହାର କରନ୍ତି । ଏଥିରେ ତାଙ୍କର ବିଶ୍ୱ ଦୃଷ୍ଟିକୋଣ ମୁଖ୍ୟତଃ ମହାରାଷ୍ଟ୍ରର ଗ୍ରାମାଞ୍ଚଳର ବାସିନ୍ଦାଙ୍କ ଦୃଷ୍ଟିକୋଣ ଉପରେ ଆଧାରିତ । କୋସାଲା ଏକ କ୍ରୋନୋଲୋଜିକାଲ୍ ଆତ୍ମଜୀବନୀ ବର୍ଣ୍ଣନା, ତଥାପି ଏହା କିଛି ଅଭିନବ କୌଶଳକୁ ନିୟୋଜିତ କରେ  ଏହିପରି, ସାଙ୍ଗଭିକର ତାଙ୍କ ଜୀବନର ଏକ ବର୍ଷକୁ ଏକ ଚତୁର ଡାଏରୀ ଆକାରରେ ବର୍ଣ୍ଣନା କରନ୍ତି  ଅନ୍ୟ ଏକ ଅଭିନବ କୌଶଳ ଭାବରେ, କାହାଣୀଟି ସାଙ୍ଗଭିକର ଏବଂ ତାଙ୍କ ବନ୍ଧୁ ସୁରେଶ ବାପାଟଙ୍କଦ୍ୱାରା କରାଯାଇଥିବା  "ଐତିହାସିକ ଅନୁସନ୍ଧାନ" କୁ ବର୍ଣ୍ଣନା କରିଥାଏ, ଯାହା ଶେଷରେ ସେମାନଙ୍କ ଅବସ୍ଥାର ଅବସାଦ ଏବଂ ଦୁଃଖଦ ଘଟଣାକୁ ଉନ୍ମୁକ୍ତ କରିଥାଏ । କୋସଲା ଇଂରାଜୀ, ହିନ୍ଦୀ, ଗୁଜରାଟୀ, କନ୍ନଡ, ଆସାମୀୟ, ପଞ୍ଜାବୀ, ବଙ୍ଗାଳୀ, ଉର୍ଦ୍ଦୁ, ଓଡ଼ିଆ ଇତ୍ୟାଦି ସହିତ ବିଭିନ୍ନ ଭାଷାରେ ବହୁଳ ଭାବରେ ଅନୁବାଦ କରାଯାଇଛି । କୋସାଲା ପରେ ନେମାଡେ ତାଙ୍କର ଚାରୋଟି ଉପନ୍ୟାସ ବିଧର  ମରାଠୀ:      , ହୁଲ୍  ମରାଠୀ:    , ଜରିଲା  ମରାଠୀ:     ଏବଂ ଝୁଲ୍  ମରାଠୀ:     ମାଧ୍ୟମରେ ଏକ ଭିନ୍ନ ନାୟକ ଚାଙ୍ଗଦେବ ପାଟିଲଙ୍କୁ ଉପସ୍ଥାପନ କରିଥିଲେ । ଅନ୍ୟ ଚାରୋଟି ଉପନ୍ୟାସ ମଧ୍ୟରୁ ପ୍ରଥମତଃ ହିନ୍ଦୁ: ଏକ ସମୃଦ୍ଧ ଅଡଗଲ  ମରାଠୀ:          ରୁ ଆରମ୍ଭ ହୋଇଥିଲା, ପ୍ରତ୍ନତତ୍ତ୍ୱବିତ୍ ଖଣ୍ଡେରାଓ ଏହାର ନାୟକ ଭାବରେ ରହିଥିଲେ  ସମ୍ମାନ ଓ ପୁରସ୍କାର ୧୯୯୦ରେ ସାହିତ୍ୟ ଏକାଡେମୀ ପୁରସ୍କାର  ଆଲୋଚନାତ୍ମକ କୃତି  'ଟିକା ସ୍ୱୟମ୍ବର'  ପାଇଁ  ୨୦୧୧ରେ ପଦ୍ମଶ୍ରୀ  'ସାହିତ୍ୟାଚି ଭାଷା'  ପାଇଁ କୁରନ୍ଦକର ପୁରସ୍କାର  ୧୯୪୯   'ଦେଖଣି'  ପାଇଁ କୁସୁମାଗରାଜ ପୁରସ୍କାର  ୧୯୯୧   ଦେଖଣି  ପାଇଁ ନା. ଧୋ. ମହାନୋର ପୁରସ୍କାର  (୧୯୯୨) କୁସୁମାଗ୍ରଜ ପ୍ରତିଷ୍ଠାନ  (ନାସିକ)ଦ୍ୱାରା ଜନସ୍ଥାନ ପୁରସ୍କାର,  ୨୦୧୩   'ଜୁଲ୍'   (୧୯୭୯) ପାଇଁ କହ୍ନାଡର ଯଶୱନ୍ତରାଓ ଚାଭାନ୍ ପୁରସ୍କାର  ।
ପାଟଳିପୁତ୍ର  ( : ), ଭାରତୀୟ ରାଜ୍ୟ ବିହାରର ରାଜଧାନୀ ପାଟଣା ନିକଟରେ ଏକ ପ୍ରାଚୀନ ସହର ଥିବା ସ୍ଥାନ  । ଖ୍ରୀଷ୍ଟପୂର୍ବ 490 ମସିହାରେ ମଗଧ ରାଜା ଅଜାତଶତ୍ରୁ ଏହାକୁ ଏକ ଦୁର୍ଗ ଭାବରେ ଗଙ୍ଗା ନଦୀ କୁଳରେ ନିର୍ମାଣ କରିଥିଲେ । ଆଧୁନିକ ପାଟଣା ସହରର ଉପକଣ୍ଠ ଅଞ୍ଚଳରେ ବିଶ୍ରୂତ ଅଞ୍ଚଳ ରେପ୍ରତ୍ନତାତ୍ୱିକ ଖନନ କରାଯାଇ ଏହି ପୁରାତନ ପାଟଳିପୁତ୍ର ସହରର ଅନେକ ଅଞ୍ଚଳ ଅନାବରଣ କରାଯାଇଛି । 20 , . ବ୍ୟୁପତ୍ତି ଏହି ନାମ  " ପାଟଳି" ର ଅର୍ଥ ଏକ ବିଶିଷ୍ଟ ପ୍ରକାର ଧାନ ଓ  "ପୁତ୍ର " ର ସମ୍ମିଶ୍ରଣରେ ହେଇଥିଲା । ଆଉ ଏକ ବ୍ୟୁପତ୍ତି ପ୍ରଣାଳୀ କୁହେ ଯେ ଏହା ଏକ ବୃକ୍ଷୀର ନାମ ଅନୁସାରୀ ହେଇଥିଲା । .ପୁଣି ଏକ ପ୍ରଣାଳୀରେ କୁହା ଯାଏ ଯେ ଏହା ରାଜା ସୁଦର୍ଶନଙ୍କ କନ୍ୟା ପାତାଳୀଙ୍କ ପୁତ୍ର ହିସାବରେ ନମିତା ହେଇଥିଲା । . କିଛି ବୁଦ୍ଧିଜୀବିଙ୍କ ମତ ଅନୁସାରେ ଏହା ପଟାଳି ସହରର ନାମର ଅପଭ୍ରଂଶ । ଇତିହାସ ବୌଦ୍ଧ ଲିପି ଆଗରୁ ପାଟଳିପୁରର ନାମର ଉଲ୍ଲେଖ ମିଳେ ନାହି । ବୌଦ୍ଧ ଲିପିରେ ଏହା ପାଟଲିଗ୍ରାମ ନାମରେ ଲିଖିତ ରହିଛି । ତେବେ ଅଞ୍ଚଳର ମୁଖ୍ୟ ସହର ତାଲିକାରେ ତାହାର ଉଲ୍ଲେଖ ନାହିଁ । ବୁଦ୍ଧଙ୍କ ଜୀବନ କାଳ ମଧ୍ୟରେ ସେହି ଅଞ୍ଚଳରେ ଏହା ସହର ନିର୍ମିତ ହଉଥିବା କଥାର ଲେଖା ରହିଛି । ତେବେ ପୁରାତାତ୍ୱିକ ତଥ୍ୟ ଅନୁସାରେ ପାଟଳିପୁତ୍ରର ଉନ୍ନୟନ 3 ୟ ବା 4ର୍ଥ ଶତାବ୍ଦୀ ଆଗରୁ ହେଇନଥିବା ଜଣା ପଡେ । . ତେବେ ଗ୍ରୀକ ପରିବ୍ରାଜକ ମେଘାସ୍ଥିନିସ ତାଙ୍କର ଭ୍ରମଣ ପୁସ୍ତକ ଇଣ୍ଡିକାରେ ଖ୍ରୀଷ୍ଟପୂର୍ବ 303 ମସିହାରେ ପଟାଳିପୁତ୍ର ଏକ ସହର ଥିଲା ବୋଲି ଉଲ୍ଲେଖ କରିଛନ୍ତି । ପାଟାଳିପୁତ୍ର ସହର ହରିୟାଙ୍କା ଶାସକ ବିମ୍ବୀସାରଙ୍କଦ୍ୱାରା ଏକ ଗ୍ରାମକୁ ସୁଦୃଢୀକରଣଦ୍ୱାରା ନିର୍ମିତ ହେଇଥିଲା ନନ୍ଦା , ମୌର୍ଯ୍ୟ , ଶ୍ରୁଙ୍ଗ , ଗୁପ୍ତା ଓ ପଲାସ ବଂଶୀୟ ରାଜାମାନେ ପାଟଳିପୁତ୍ରକୁ ସେମାନଙ୍କର ରାଜଧାନୀ ଭାବରେ ବ୍ୟବହାର କରିଥିଲେ । ଗଙ୍ଗା , ଗନ୍ଧକ ଓ ସୋନା ନଦୀର ସାଙ୍ଗମା ସ୍ଥଳରେ ଏହା ରହି ଏକ ଜଳ ଦୁର୍ଗ ଭାବରେ ଥିଲା । ଏହି ଜଳ ମାର୍ଗରେ ବ୍ୟବସାୟ ମଧ୍ୟ ହଉଥିଲା । ଇଣ୍ଡୋ - ଗାଙ୍ଗେୟ ସମତଳ ଭୂମି ସେହି ସମୟରେ ବାଣିଜ୍ୟର କେନ୍ଦ୍ର ସ୍ଥଳ ଥିଲା । . ଏଠାରେ ବୁଦ୍ଧଙ୍କ ମୃତ୍ୟୁ ପରେ ଓ ଅଶୋକଙ୍କ ସମୟରେ ଦୁଇଟି ବୁଦ୍ଧ କାଉନ୍ସିଲ ସ୍ଥାପିତ ହେଇଥିଲା । ସେମାନେ ଓ ଜୈନ ଓ ଭ୍ରାହମଣିକ ସୂତ୍ର ଅନୁସାରେ ପାଟଳିପୁତ୍ର ଆଜାତଶତ୍ରୁଙ୍କ ପୁତ୍ର ଉଦୟଭଦ୍ରଙ୍କଦ୍ୱାରା ସ୍ଥାପିତ ହେଇଥିବାର ଦାବି କରନ୍ତି । ମୌର୍ଯ୍ୟ ସାମ୍ଭ୍ରାଜ୍ୟର ରାଜଧାନୀ ସମ୍ରାଟ ଅଶୋକଙ୍କ ରାଜୁତି ସମୟରେ ଏହା ବିଶ୍ୱର ସର୍ବବୃହତ ସହର ଥିଲା ବୋଲି କୁହାଯାଇଥାଏ । ଏଠାରେ ଜଣ ସଂଖ୍ୟା 150,000ରୁ 400,000 ଥିବାର କୁହ ଯାଇଥିଲା । ସହରର ଆୟତନ 25.5 ବର୍ଗ କିଲୋମିଟର ସ୍ଥାନରେ ଥିଲା ଓ ଏହା ସାମନ୍ତରିକ କ୍ଷେତ୍ର ପରି ଆକାରରେ ଥିଲା । ଏହାର ପ୍ରାଚୀରରେ 64ଟି ଗେଟ ଥିଲା । ଚନ୍ଦ୍ରଗୁପ୍ତ ମୌର୍ଯ୍ୟ ଓ ଅଶୋକଙ୍କ ସମୟରେ ଏହା ସମବୃଦ୍ଧିର ଶିଖରରେ ରହିଥିଲା । ଏହି ବିଷୟରେ ଗ୍ରୀକ ପରିବ୍ରାଜକ ମେଘସ୍ଥିନିସ ତାଙ୍କର  " ପଲିବୋଥ୍ରା " ରେ ଲେଖିଥିଲେ । ଅଶୋକଙ୍କ ମହଲ ପ୍ରାଚୀନ ପେର୍ସେପୋଲିସ ମହଲର ଅନୁକରଣରେ ନିର୍ମିତ ହେଇଥିବାର ଜଣାଜାଏ । . ଏହି ମହଲ ଓ ପ୍ରାଚୀରରେ ଗ୍ରୀକ ଶୈଳୀର ନିର୍ମାଣ ଦେଖା ଯାଏ । . ପରବର୍ତୀ ବଂଶ ମାନଙ୍କ ରାଜଧାନୀ ଦ୍ୱାଦଶ ଶତାବ୍ଦୀ ଯାଏ ଏହି ସହର ବୌଦ୍ଧ କେନ୍ଦ୍ର ରହିବା ସହ ଗୁପ୍ତା ବଂଶ , ପାଲ ବଂଶର ରାଜଧାନୀ ମଧ୍ୟ ରହିଥିଲା । ଚୀନର ପରିବ୍ରାଜକ କ୍ଷୁଅଞ୍ଜଙ୍ଗଙ୍କ ଭ୍ରମଣ ସମୟରେ ଏହି ସହର ଦ୍ୱଂଶ ଅବସ୍ଥାକୁ ଆସିଯାଇଥିଲା । ପରେ ଦ୍ୱାଦଶ ଶତାବ୍ଦୀରେ ମୁସଲିମ ଆକ୍ରମଣ ବେଳେ ଏହା ସମ୍ପୂର୍ଣ ଦ୍ୱଂଶ ହେଇଯାଇଥିଲା । ପରେ ଶେର ଶାହ ସୂରୀ ପଟାଳିପୁତ୍ରକୁ ଅଧୁନା ରହିଥିବା ପାଟଣା ନାମ ଦେଇ ପୁନର୍ନିର୍ମାଣ କରି ତାଙ୍କର ରାଜଧାନୀ କରିଥିଲେ ।  , . ଏହି ଅଞ୍ଚଳ ଅନେକ ସ୍ଥାନ ଖନନ କରାଯାଇ ବହୁ ମୂଲ୍ଯବାନ ପୁରତତ୍ତ୍ୱ ସମ୍ପଦ ଅଣନାବରଣ କରା ଯାଇଥିଲେ ମଧ୍ୟ ଆହୁରି ଅନେକ ସ୍ଥଳରେ ଖନନର ଆବଶ୍ୟକତା ରହିଛି । କାଳ କ୍ରମେ ସେ ସବୁର ଖନନ ହେଲେ ପ୍ରାଚୀନ ଇତିହାସ ଉପରେ ଆହୁରି ଆଲୋକପାତ ହେଇ ପାରିବ । ମୌର୍ଯ୍ୟ ସମୟରେ ସହର 1.5 ମାଇଲ ପ୍ରସ୍ଥ ଓ 9 ମାଇଲ ଦୀର୍ଘ ଥିବାର ପ୍ରମାଣ ମିଳେ । ସହର ଚାତତୁପରଶ୍ୱରେ କାଷ୍ଠା ନିର୍ମିତ ପ୍ରାଚୀର ଥିବାର ଜଣା ଯାଏ ।ତେବେ ପ୍ରତ୍ନତତ୍ତ୍ୱ ବିଭାଗ ଏହି କାଷ୍ଠା ନିର୍ମିତ ପ୍ରାଚୀର ପାଇଥିଲେ ମଧ୍ୟ ତାହା ବାହାରେ ପ୍ରସ୍ତର ପ୍ରାଚୀର ଅଦ୍ୟାବଧି ପାଇ ନାହାନ୍ତି । . ପାଟଳିପୁତ୍ର ଅଞ୍ଚଳର ଖନନ କୁମହାର ବୁଲାନ୍ଦି ବାଗ ଆଗମ କୁଆ ଗୋଲଘର ଗାଏଘାତ ଗୁରୁଦ୍ୱାରା ଗ୍ୟାଲେରି ପୁନଶ୍ଚ ଦେଖଣା ଆଧାର ସ୍ରୋତ ,.  (1988), , : , 81-208-0465-1 { }:
ଗେଲ ବ୍ରାଡବ୍ରୁକ  ଇଂରାଜୀ ଭାଷାରେ  (ଜନ୍ମ ୩୦ ଏପ୍ରିଲ ୧୯୭୨) ଇଂଲଣ୍ଡର ଜଣେ ପର୍ଯ୍ୟାବରଣ କର୍ମୀ ଓ ଏକ୍ସଟିଙ୍କସନ ରିବେଲିଅନ   ପର୍ଯ୍ୟାବରଣ ସାମାଜିକ ଆନ୍ଦୋଳନର ସ‌ହ-ପ୍ରତିଷ୍ଠାତା ଅଛନ୍ତି  । ପ୍ରାକ୍ ଜୀବନ ଓ ପେଷା ସନ ୧୯୭୨ରେ ବ୍ରାଡବ୍ରୁକ‌ ଜନ୍ମଗ୍ରହଣ କରି ୱେଷ୍ଟ ୟୋର୍କସାୟାରର   ଦକ୍ଷିଣ ଏଲମସାଲରେ   ବଢ଼ିଥିଲେ । ତାଙ୍କ ପିତା ଦକ୍ଷିଣ କିର୍ବିର   ଏକ ଖଣିରେ କାମ କରୁଥିଲେ । ମାଞ୍ଚେଷ୍ଟର ୟୁନିଭରସିଟିରେ   ମଲିକ୍ୟୁଲାର ବାୟୋଫିଜିକସ ପାଠ କରି ପିଏଚଡି ଲାଭ କରିଥିଲେ । ଭାରତ ଓ ଫ୍ରାନସରେ ସେ ପୋଷ୍ଟଡକ୍ଟରାଲ କାମ କରିଥିଲେ । ସନ ୨୦୧୩ରୁ ୨୦୧୭ ପର୍ଯ୍ୟନ୍ତ ସେ ଶାରୀରିକ ଅକ୍ଷମ ଲୋକଙ୍କ ପାଇଁ ଇଣ୍ଟରନେଟ ଆକସେସ ସୁବିଧା କରୁଥିବା ସିଟିଜେନସ ଅନଲାଇନ   ସଂସ୍ଥାର ସ୍ଟ୍ରାଟେଜି ନିର୍ଦ୍ଦେଶକ ଥିଲେ ଓ ନଭେମ୍ବର ୨୦୧୦ ତାରିଖରେ ଏକ  'ଫିକ୍ଶ ଦି ୱେବ'  ନାମକ ଏକ ଅଭିଯାନ ଆରମ୍ଭ କରିଥିଲେ । ସକ୍ରିୟତା ମାତ୍ର ୧୪ ବର୍ଷ ବୟସରେ ପ୍ରାଣୀ ଅଧିକାର   ଉପରେ ଅନୁରାଗ ଦେଖେଇ ବ୍ରାଡବ୍ରୁକ‌ ଏକ ଗ୍ରୀନ ପାର୍ଟି ସଂସ୍ଥାରେ ଯୋଗଦାନ କଲେ । ସନ ୨୦୧୦-୨୦୧୩ ମଧ୍ୟରେ ସ୍ଟ୍ରାଉଡରେ ଅନେକ ଗୁଡ଼ିଏ ଅଭିଜାନରେ ଭାଗନେଇଥିଲେ ଓ ଏହି ସମୟରେ ସେ ଟ୍ରାଞ୍ଜିସନ ଟାଉନର ସ୍ୱେଚ୍ଛାସେବୀ ନିର୍ଦ୍ଦେଶକ   ଥଲେ, ଆଣ୍ଟି-ଫ୍ରାକିଙ୍ଗ/ ଦଙ୍ଗା ବିରୋଧ, ଏକ ସ୍ଥାନୀୟ ଇନସିନରେଟର ସ୍ଥାପନ‌କୁ ବିରୋଧ କରିଥିଲେ, ଓ ଏକ ଉଲଗ୍ନ ବିରୋଧରେ ଭାଗନେଇଥିଲେ ଓ ସ୍ଟ୍ରଉଡର ମେରୀୱାକରେ ଏକ ବିଲୁପ୍ତ ଆନ୍ଦୋଳନରେ ଭାଗନେଇଥିଲେ । ସନ ୨୦୧୫ରେ ସେ ଜର୍ଜ ବାର୍ଡ଼ାଙ୍କ ସ‌ହିତ ମିଶି କମ୍ପାସନେଟ ରିଭୋଲ୍ୟୁସନ ନାମକ ଏକ ଦଳ ତିଆରି କରିଥିଲେ । ଯାହାକୁ ପରେ ବଦଳେଇ ଏକସ୍ଟିଙ୍କସନ ନାମକରଣ କରାଗଲା । ଅକୁପାଇ ଆନ୍ଦୋଳନ ଓ ଅନ୍ୟାନ୍ୟ କେତେକ ଆନ୍ଦୋଳନରେ ସକ୍ରିୟ ଭୂମିକା ଗ୍ରହଣ କରିଥିଲେ ମଧ୍ୟ ସେଗୁଡ଼ିକ ନିସ୍ଫଳ ହୋଇଥିଲା । ସନ ୨୦୧୬ରେ ସେ ତାଙ୍କ କାମରେ କିଛି ସ୍ୱଚ୍ଛତା ଆଣିବା ଲକ୍ଷ ନେଇ କୋଷ୍ଟା ରିକା ଯାଇ ଆୟାହୁଆସା, ଇବୋଗା ଓ କାମ୍ବୋ ଗ୍ରହଣ କରିଥିଲେ । ସେହି ଅନୁଭୂତି ପରେ ତାଙ୍କ ଆନ୍ଦୋଳନର ଗତି ପଥ ବଦଳିଗଲା । ସେଠାରୁ ଫେରିବା ପରେ ସେ ରୋଜର ହାଲ୍ଲାମଙ୍କ ସାଥିରେ ମିଶି ଏକସ୍ଟିଙ୍କସନ ରିବେଲିଅନ ଆରମ୍ଭ କରିଥିଲେ । ଭୂମଣ୍ଡଳୀୟ ତାପବୃଦ୍ଧି   ବିଷୟରେ ସଚେତନତା ସୃଷ୍ଟି କରିବାକୁ ସେ ଚାହୁଁଛନ୍ତି ଓ ଏଥି ନିମନ୍ତେ ଏକ ବଡ଼ ଧରଣର ସବିନୟ ଅବଜ୍ଞା ଆନ୍ଦୋଳନର ଆବଶ୍ୟକତା ଅଛି ବୋଲି ସେ ବିଶ୍ୱାସ କରୁଛନ୍ତି । ବ୍ୟକ୍ତିଗତ ଜୀବନ ବ୍ରାଡବ୍ରୁକ‌ ଦୁଇ ଥର ବିବାହ କରିଥିଲେ, ପ୍ରଥମ ଥର ଜେଫ ଫୋର୍‌ସ   ନାମକ ଜଣେ ବ୍ୟକ୍ତିଙ୍କୁ । ତାଙ୍କର ଦୁଇଟି ପୁତ୍ର ଥିଲେ । ଏକ୍ସଟିଙ୍କସନ ରିବେଲିଅନ ସଂସ୍ଥାରେ ତାଙ୍କର ପୂର୍ବତନ ପାର୍ଟନର ସାଇମନ ବ୍ରାମ‌ୱେଲ ଓ ସେ ସ୍ଟ୍ରାଉଡରେ   ରହୁଥିଲେ ।
ଦିଲ୍ଲୀ ସ୍ଥିତଲାଲକିଲ୍ଲାର ରଙ୍ଗ ଲାଲ ହୋଇଥିବାରୁ ଏହାକୁ ଲାଲକିଲ୍ଲା ବୋଲି କୁହାଯାଏ। ଏହା ଭାରତର ରାଜଧାନୀ ନୂଆ ଦିଲ୍ଲୀ ନିକଟରେ ଥିବା ପୁରୁଣା-ଦିଲ୍ଲୀରେ ଅବସ୍ଥିତ । ଏହା ୟୁନେସ୍କୋର ବିଶ୍ୱ ଐତିହ୍ୟ ସ୍ଥଳ ସୂଚୀରେ ଅନ୍ତର୍ଭୁକ୍ତ । ନାମ ଇତିହାସ ବନ୍ଧନ ମୁକ୍ତ ଯାତ୍ରାର ନାଁ ହେଉଛି ସ୍ୱାଧୀନତା । ଏକ ମୁକ୍ତ ଉଡାଣର ନାଁ ହେଉଛି ସ୍ୱାଧୀନତା । ହେଲେ ବିନା ଲାଲ୍ କିଲ୍ଲାରେ ସ୍ୱାଧୀନତାର ଏହି ଦିନକୁ ପାଳନ କରିବା ସମ୍ଭବ ନୁହେଁ । ପ୍ରତିବର୍ଷ ଅଗଷ୍ଟ ୧୫ରେ ଏହି ଲାଲ୍ କିଲ୍ଲାରେ ପ୍ରଧାନମନ୍ତ୍ରୀ ଦେଶବାସୀଙ୍କୁ ସମ୍ବୋଧିତ କରିଥାନ୍ତି । ଏହି ସମ୍ବୋଧନ ପୂର୍ବରୁ ଯେତେବେଳେ ଲାଲ କିଲ୍ଲାରେ ଜାତୀୟ ପତାକା ଉତ୍ତୋଳନ କରିଥାନ୍ତି ସେତେବେଳେ ଗର୍ବରେ ଦେଶବାସୀଙ୍କ ଛାତି ଚଉଡା ହୋଇଯାଇଥାଏ । ତେବେ କାହିଁକି ଅଧୁରା ଲାଲ୍ କିଲ୍ଲା ବିନା ସ୍ୱାଧୀନତାର ସୁଆଦ । ଜାଣନ୍ତୁ ଏହା ସହ ଜଡ଼ିତ କିଛି କଥା ୟୁନେସ୍କୋ ବିଶ୍ୱ ଐତିହ୍ୟ :   ଲାଲ୍ କିଲ୍ଲା ମୋଗଲ୍ ବାଦଶାହା ଶହାଜାହାନଙ୍କଦ୍ୱାରା ୧୬୩୯ରେ ନିର୍ମାଣ ହୋଇଥିଲା ।   ଏହି ମହାନ୍ କିଲ୍ଲା ୟୁନେସ୍କୋ ବିଶ୍ୱ ଐତିହ୍ୟରେ ନିଜ ନାଁ ସାମିଲ୍ କରିଛି ।   ଏହି କିଲ୍ଲା ଲାଲ୍ ସାଣ୍ଡଷ୍ଟୋନରେ ତିଆରି ହୋଇଛି ସେଥିପାଇଁ ଏହାକୁ ଲାଲ୍ କିଲ୍ଲା କୁହାଯାଏ ।   ଦିଲ୍ଲୀର ସପ୍ତମ ମୁସଲମାନ୍ ନଗର ଲାଲ୍ କିଲ୍ଲା ।   ଲାଲ୍ କିଲ୍ଲା ଯମୁନା ନଦୀ କୂଳରେ ଅବସ୍ଥିତ ।   ପାରସୀ, ୟୁରୋପୀୟ ଏବଂ ଭାରତୀୟ କଳାର ସମାବେଶ ହେଉଛି ଏହି କିଲ୍ଲା ।   ୮ଟି ଭାଗରେ ବିଭକ୍ତ ଏହି କିଲ୍ଲା । ଯାହାର ନାଁ ହେଉଛି ନକ୍କରଖାନ୍ନା, ଦିୱାନ୍   ଏ -ଆମ୍, ନହର୍   ଏ   ବହିସ୍ତ, ଜନାନା, ଖାସ୍ ମହଲ୍, ଦିୱାନ   ଏ   ଖାସ୍, ମୋତି ମସଜିଦ୍ ଏବଂ ହୟାତ ବଖ୍ସ ବାଗ୍ । ପ୍ରଥମ ପ୍ରଧାନମନ୍ତ୍ରୀ ପ୍ରଥମ ଥର ଉଡାଇଥିଲେ ତ୍ରିିରଙ୍ଗା :   ଦିଲ୍ଲୀର ସବୁଠାରୁ ବଡ଼ ସ୍ମାରକ ହେଉଛି ଲାଲ୍ କିଲ୍ଲା ।   ଦେଶର ପ୍ରଥମ ପ୍ରଧାନମନ୍ତ୍ରୀ ଜବାହରଲାଲ୍ ନେହରୁ ପ୍ରଥମ ଥର ଏଠାରେ ତ୍ରିରଙ୍ଗା ଉଡାଇଥିଲେ । ଆଉ ସେବେଠାରୁ ଚାଲିଆସିଛି ଏହି ପ୍ରଥା ।   ୧୮୫୭ର ସ୍ୱତନ୍ତ୍ରତା ସଂଗ୍ରାମ ପରେ ଲାଲ୍ କିଲ୍ଲା ବ୍ରିଟିଶ୍ ସେନାର କବଜାକୁ ଆସିଥିଲା । ଏହାକୁ ବ୍ରିଟିଶ୍ ସେନାର ମୁଖ୍ୟାଳୟ ମଧ୍ୟ କରାଯାଇଥିଲା । ଏହି ସଂଗ୍ରାମ ପରେ ବାହାଦୁର ଶାହା ଜାଫରଙ୍କ ଉପରେ ମାମଲା ଚାଲିଥିଲା । ଏହିଠାରେ ହିଁ ନଭେମ୍ବର ୧୯୪୫ରେ ଇଣ୍ଡିଆନ୍ ନ୍ୟାସନାଲ୍ ଆର୍ମିର ତିନି ଜଣ ଅଫିସରଙ୍କୁ କୋର୍ଟ ମାର୍ସଲ୍ କରାଯାଇଥିଲା । ଏହା ପରେ ଭାରତୀୟ ସେନା ଏହି କିଲ୍ଲାକୁ ନିଜ ଅଧୀନକୁ ନେଇଥିଲା । ପରେ ଡିସେମ୍ବର ୨୦୦୩ରେ ଭାରତୀୟ ସେନା ଏହାକୁ ଭାରତୀୟ ପର୍ଯ୍ୟଟନ ଅଧିକାରୀଙ୍କୁ ହସ୍ତାନ୍ତର କରିଦେଇଥିଲେ ।   ଡିସେମ୍ବର ୨୦୦୦ରେ ଲସ୍କର ଏ  ତୋଏବାର ଆତଙ୍କବାଦୀମାନେ ଏହି ଲାଲ୍ କିଲ୍ଲାକୁ ଆକ୍ରମଣ କରିଥିଲେ । ଏହି ଆକ୍ରମଣ ଦୁଇ ଜଣ ସୈନିକ ଏବଂ ଜଣେ ନାଗରିକଙ୍କ ଜୀବନ ନେଇଥିଲା । ସମୟ ଥିଲା ଏଠାରେ ୩୦୦୦ ଲୋକ ବସିବାର ବ୍ୟବସ୍ଥା ଥିଲା । କିନ୍ତୁ ଏବେ ଏହା ପର୍ଯ୍ୟଟନସ୍ଥଳୀ ବନିଯାଇଛି , ଯାହାକୁ ଦେଖିବା ପାଇଁ ବିଦେଶରୁ ଲୋକଙ୍କ ସୁଅ ଛୁଟେ । ଆଧାର ବାହାର ତଥ୍ୟ
ଭାରତୀୟ ସଂସଦର ତଳ ସଦନ ଲୋକ ସଭାର ୧୩ଶ ଲୋକ ସଭାକୁ ୧୯୯୯ ମସିହା ସାଧାରଣ ନିର୍ବାଚନରେ ନିର୍ବାଚିତ ସଭ୍ୟମାନେ ଯାଇଥିଲେ । ଏହି ଲୋକ ସଭାର ସମୟସୀମା ଥିଲା ୧୦ ଅକ୍ଟୋବର ୧୯୯୯ରୁ ୬ ଫେବୃଆରୀ ୨୦୦୪ । ୧୯୯୯ ମସିହାର ସାଧାରଣ ନିର୍ବାଚନ ସେପ୍ଟେମ୍ବର-ଅକ୍ଟୋବର ୧୯୯୯ରେ ଅନୁଷ୍ଠିତ ହୋଇଥିଲା । ଏହି ନିର୍ବାଚନରେ ଭାରତୀୟ ଜନତା ପାର୍ଟିର ନେତୃତ୍ୱରେ ରାଷ୍ଟ୍ରୀୟ ଗଣତାନ୍ତ୍ରିକ ଗଠବନ୍ଧନ ସର୍ବାଧିକ ୨୭୦ଟି ଆସନ ପାଇଥିଲା, ଯାହାକି ପୂର୍ବ ଲୋକ ସଭା ଅଥବା ୧୨ଶ ଲୋକ ସଭାଠାରୁ ୧୬ଟି ଆସନ ଅଧିକ ଥିଲା । ଭାରତୀୟ ଜନତା ଦଳର ନେତା ଅଟଳ ବିହାରୀ ବାଜପେୟୀ ଏହି ଲୋକ ସଭାର ନେତୃତ୍ୱ ନେଇ ପ୍ରଧାନମନ୍ତ୍ରୀ ହୋଇଥିଲେ ଏବଂ ୨୦୦୪ର ସାଧାରଣ ନିର୍ବାଚନ ପରେ ୧୪ଶ ଲୋକ ସଭା ଗଠନ ହେବା ପର୍ଯ୍ୟନ୍ତ କାର୍ଯ୍ୟ ନିଭାଇଥିଲେ । ଏହି ଲୋକ ସଭା ପାଇଁ ସାଧାରଣ ନିର୍ବାଚନ ପରେ ସଂସଦର ରାଜ୍ୟ ସଭାରେ ଥିବା ୪ ଜଣ ସାଂସଦ ଲୋସଭାକୁ ନିର୍ବାଚିତ ହୋଇଥିଲେ ।
ଟିସୋଟୁମାବ ଭେଡୋଟିନ  (ଇଂରାଜୀ ଭାଷାରେ ), ଟିଭଡାକ ଏହାର ଏକ ବେପାର ନାମ, ହେଉଛି ଏକ ଔଷଧ ଯାହା ଗର୍ଭାଶୟ କର୍କଟ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ  । ଯେତେବେଳେ ଅନ୍ୟ କୌଣସି ଚିକିତ୍ସା ଫଳପ୍ରଦ ହୁଏ ନାହିଁ ସେତେବେଳେ ଏହା ବ୍ୟବହୃତ ହୁଏ । ପ୍ରତି ୩ ସପ୍ତାହରେ ଥରେ ଏହା ଏକ ଶିରାରେ ଧୀରେ ଧୀରେ ଇଞ୍ଜେକସନ ଆକାରରେ ଦେଇ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଥକ୍କାପଣ, ଅଇ, ପେରିଫେରାଲ୍ ନ୍ୟୁରୋପାଥି, କେଶହାନୀ, ନାକ ରକ୍ତସ୍ରାବ, ବୃକ୍‌କ ସମସ୍ୟା, ଆଖି ସମସ୍ୟା, ତରଳ ଝାଡ଼ା ଏବଂ ଦାଗ ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ନିମୋନାଇଟିସ୍ ଅନ୍ତର୍ଭୁକ୍ତ ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ଏକ ଆଣ୍ଟିବଡି-ଡ୍ରଗ୍ କଞ୍ଜୁଗେଟ୍ ଯେଉଁଥିରେ ଟିସୋଟୁମାବର ମିଶ୍ରଣ ଯାହା ଟିସୁ ଫ୍ୟାକ୍ଟର୍ ବିରୁଦ୍ଧରେ ଏକ ମୋନୋକ୍ଲୋନାଲ ଆଣ୍ଟିବଡି ଏବଂ କୋଷ ବିଭାଜନର ପ୍ରତିବନ୍ଧକ ମୋନୋମିଥାଇଲ୍ ଆରିଷ୍ଟାଟିନ୍   ଥାଏ । ୨୦୨୧ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଟିସୋଟୁମାବ ଭେଡୋଟିନ୍ ଅନୁମୋଦିତ ହୋଇଥିଲା । ୨୦୨୨ ସୁଦ୍ଧା ଏହା ୟୁରୋପ କିମ୍ବା ବ୍ରିଟେନରେ ଅନୁମୋଦିତ ହୋଇନାହିଁ । ଯୁକ୍ତରାଷ୍ଟ୍ରରେ ୨୦୨୨ ସୁଦ୍ଧା ୧୨୦ ମିଗ୍ରାର ଏକ ମାତ୍ରାର ମୂଲ୍ୟ ପ୍ରାୟ ୧୯,୩୦୦ ଡଲାର ଅଟେ ।
ଧନଞ୍ଜୟ ଲେଙ୍କା  (୧୧ ନଭେମ୍ବର ୧୯୦୭ - ୧୨ ଡିସେମ୍ବର ୧୯୮୩) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ଧନଞ୍ଜୟ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୬୧ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ବଡ଼ଚଣା ବିଧାନ ସଭା ନିର୍ବାଚନ ମଣ୍ଡଳୀରୁ ୩ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ପରିବାର ଓ ଶିକ୍ଷା ଧନଞ୍ଜୟ ଲେଙ୍କା ୧୯୦୭ ମସିହାର ନଭେମ୍ବର ମାସ ୧୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ପତ୍ନୀଙ୍କ ନାମ ସେବତୀ ଲତିକା ଦେବୀ । ଧନଞ୍ଜୟଙ୍କର ଶିକ୍ଷାଗତ ଯୋଗ୍ୟତା ଥିଲା ମାଟ୍ରିକ୍ । ରାଜନୈତିକ ଜୀବନ ଧନଞ୍ଜୟ ଲେଙ୍କା ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ଧନଞ୍ଜୟ ଲେଙ୍କା ୧୯୮୩ ମସିହାର ଡିସେମ୍ବର ମାସ ୧୨ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୭୬ ବର୍ଷ ବୟସ ହୋଇଥିଲା ।
ଜ୍ୟୋତିର୍ମଠ ବା ଯୋଶୀମଠ , ଭାରତୀୟ ରାଜ୍ୟଉତ୍ତରାଖଣ୍ଡର ଚାମୋଲୀ ଜିଲ୍ଲାର ଏକ ସହର ତଥା ମୁନ୍ସିପାଳ । ଏହା ସମୁଦ୍ରପତ୍ତାନଠାରୁ ୬୧୫୦ ଫୁଟ ଉପରେ ରହିଛି ।ଏଠାରୁ ଅନେକ ହିମାଲୟ ପର୍ବତ ଚଢାଳୀ ଦଳ ପର୍ବତ ଚଢିବା ପାଇଁ ଯାଇଥାନ୍ତି । ଏକା ଏକ ଆଦୃତ ଟ୍ରେକିଙ୍ଗ ସ୍ଥଳ ହେବା ସହ ଏକ ହିନ୍ଦୁ ତୀର୍ଥ ସ୍ଥଳ ଭାବରେ ବହୁ ପର୍ଯ୍ୟଟକ ଓ ତୀର୍ଥ ଯାତ୍ରୀଙ୍କୁ ଆକର୍ଷିତ କରିଥାଏ । ହିନ୍ଦୁ ଧର୍ମର ଗୁରୁ ଆଦି ଶଙ୍କାରାଚାର୍ଜ୍ୟଙ୍କଦ୍ୱାରା ଭାରତରେ ପ୍ରତିଷ୍ଠା ହେଇଥିବା ୪ଟି ପିଠ ମଧ୍ୟରୁ ଏହା ଅନ୍ୟତମ । ଜନସଂଖ୍ୟା ୨୦୦୧ ମସିହା ଜନଗଣନା ଅନୁସାରେ ଯୋଶୀମଠର ଜନସଂଖ୍ୟା ୧୩,୨୦୨ ରହିଥିଲା । ଏଠି ମଧ୍ୟରୁ ପୁରୁଷ ସଂଖ୍ୟା ୬୧ % ହେଇଥିବା ବେଳେ ମହିଳା ସଂଖ୍ୟା ୩୯ % ଥିଲା । ଏଠାରେ ସାକ୍ଷ୍ୟରତା ହାର ୭୭ % ଥିଲା , ଯାହା ଜାତୀୟ ହାର ୫୯.୯ %ଠାରୁ ଅଧିକ ଥିଲା। ଏଠାରେ ୬ ବର୍ଷରୁ କମ ସଂଖ୍ୟା ୧୨ % ରହିଥିଲା । ଧାର୍ମିକ ତାପ୍ତର୍ଜୀ ଆଦି ଶଙ୍କର ଭାରତ ରେ ପୁରୀ , ଦ୍ୱରକା , ଶ୍ରୀଙ୍ଗେରୀ ଓ ଜ୍ୟୋତିର୍ମଠଠାରେ ୪ଟି ପୀଠ ସ୍ଥାପନ କରିଥିଲେ । ଏହି ୪ଟି ପୀଠର ମୁଖ୍ୟଙ୍କୁ ଶଙ୍କରଚାର୍ଜ୍ୟ କୁହାଯାଇଥାଏ । ଆଦି ଶଙ୍କରଙ୍କଦ୍ୱାରା ଆରମ୍ଭ କରାଯାଇଥିବା ପରମ୍ପରା ଅନୁସାରେ ଜ୍ୟୋତିର୍ମଠ ପିଠ  " ଅଥର୍ବ ବେଦ "  ଦାୟିତ୍ୱରେ ରହିଥିଲା । ଏହା ହିନ୍ଦୁ ଧର୍ମର ଗୁରୁତ୍ୱପୂର୍ଣ ପୀଠ ବଦ୍ରୀନାଥ ନିକଟରେ ଅବସ୍ଥିତ । .. ଦର୍ଶନୀୟ ସ୍ଥଳ ସବୁ ଶଙ୍କରଚାର୍ଜ୍ୟ ମଠ ଆଦି ଶଙ୍କରଙ୍କଦ୍ୱାରା ପ୍ରତିଷ୍ଠିତ ଏହି ମଠରେ ବଦ୍ରିନାରାୟନଙ୍କ ମନ୍ଦିର ଓ ରାଜେଶ୍ୱରୀ ଦେବୀଙ୍କ ମନ୍ଦିର ରହିଛି । ଏଠାରେ ଏକ ଗୁମ୍ଫା ମଧ୍ୟ ରହିଛି ଯେଉଁ ସ୍ଥାନରେ ଆଦି ଶଙ୍କର ତପସ୍ୟା କରିଥିଲେ । ନରସିଂହ ମନ୍ଦିର ଜ୍ୟୋତିର୍ମଠ ପୀଠରେ ଏହି ମନ୍ଦିର ମୁଖ୍ୟ ମନ୍ଦିର ଭାବରେ ରହିଛି । ଏଠାରେ ବିଷ୍ଣୁଙ୍କ ନରସିଂହ ଅବତାର ଭାବରେ ମୂର୍ତି ସ୍ଥାପନ ହେଇ ପୂଜା ପାଉଛନ୍ତି । ଏହା ନିଜେ ଆଦି ଶଙ୍କରଚାର୍ଜ୍ୟ ସ୍ଥାପନ କରିଥିବାର କୁହାଯାଏ । ଭବିଷ୍ୟ କେଦାର ମନ୍ଦିର ତପୋବନ ରୋପୱେ ଏଠାରୁ ଆଉଳିକୁ ଯିବାକୁ ପାହାଡ ଉପରେ ଏକ ରୋପୱେ ରହିଛି । ଏହା ପର୍ଯ୍ୟଟକ ମାନଙ୍କ ପାଇଁ ଏକ ମୁଖ୍ୟ ଆକର୍ଷଣ । . କଳ୍ପେଶ୍ୱର ଜାତୀୟ ରାଜପଥ ୫୮ରେ ଥିବା ଉରଗ୍ରାମ ନାମକ ଏକ ପ୍ରକୃତିକ ସୁନ୍ଦରତା ବିଶିଷ୍ଟ ଗ୍ରାମରେ କଳ୍ପେଶ୍ୱର ରହିଛି । ରାଜପଥ ଦେଇ ଏହି ସ୍ଥାନରେ ପହଞ୍ଚି ହୁଏ ।
ଶକ୍ତିକାନ୍ତ ଦାସ ଜନ୍ମ : ୨୬ ଫେବୃଆରୀ ୧୯୫୭‌  ଜଣେ ଅବସରପ୍ରାପ୍ତ ଭାରତୀୟ ପ୍ରଶାସନିକ ସେବା ଅଧିକାରୀ ଅଟନ୍ତି । ୨୦୧୮ ଡିସେମ୍ବର ୧୧ତାରିଖରେ ସେ ଭାରତର ୨୫ତମ ରିଜର୍ଭ ବ୍ୟାଙ୍କ ଗଭର୍ଣ୍ଣର ନିଯୁକ୍ତ ହୋଇଥିଲେ । ଏହି ପଦ ହାସଲ କରିବାରେ ଶକ୍ତିକାନ୍ତ ପ୍ରଥମ ଓଡ଼ିଆ ଥିଲେ । ପ୍ରାରମ୍ଭିକ ଜୀବନ ଶକ୍ତିକାନ୍ତ, ୧୯୫୭ମସିହାରେ ଜନ୍ମଗ୍ରହଣ କରିଥିଲେ । ପିତାଙ୍କ ନାମ ଥିଲା କେଶବାନନ୍ଦ ଦାସ ଓ ମାତାଙ୍କ ନାମ ଶୋଭାମଞ୍ଜରୀ ଦାସ । ତାଙ୍କ ୫ପୁତ୍ରଙ୍କ ମଧ୍ୟରୁ ଶକ୍ତିକାନ୍ତ ଥିଲେ ଦ୍ୱିତୀୟ । ସେମାନେ ଥିଲେ ଆଠଗଡ଼ର ମୂଳ ବାସିନ୍ଦା । ଶକ୍ତିକାନ୍ତ ଭୁବନେଶ୍ୱରସ୍ଥିତ ଡିଏମ ସ୍କୁଲରୁ (ବହୁ ଉଦ୍ୟେଶୀୟ ନିଦର୍ଶନ ବିଦ୍ୟାଳୟ) ନିଜ ସ୍କୁଲ ଶିକ୍ଷା ସମାପ୍ତ କରିଥିଲେ  । ପରେ ଦିଲ୍ଲୀ ବିଶ୍ୱବିଦ୍ୟାଳୟରୁ ଇତିହାସରେ ସ୍ନାତକୋତ୍ତର ଶିକ୍ଷାଲାଭ କରିଥିଲେ । ବୃତ୍ତିଗତ ଜୀବନ ୧୯୮୦ମସିହାରେ ଶକ୍ତିକାନ୍ତ ତାମିଲନାଡୁ କ୍ୟାଡ଼ରରୁ ଭାରତୀୟ ପ୍ରଶାସନିକ ସେବାରେ ଯୋଗ ଦେଇଥିଲେ । ତାମିଲନାଡୁ ଓ କେନ୍ଦ୍ର ସରକାରଙ୍କ ବିଭିନ୍ନ ବିଭାଗରେ ସଚିବ ଭାବରେ କାର୍ଯ୍ୟ କରି ସେ ୨୦୧୭ ମେ ୨୮ତାରିଖରେ ସେବାନିବୃତ ହୋଇଥିଲେ । ଅବସରପରେ, ଭାରତ ସରକାର ତାଙ୍କୁ ପଞ୍ଚଦଶ ଅର୍ଥ ଆୟୋଗର ସଚିବ ଭାବରେ ନିଯୁକ୍ତି ଦେଇଥିଲେ । ସେହିପରେ ସେ ଜି-୨୦ ସମ୍ମିଳନୀରେ ଭାରତର  "ସେରପା"  ଭାବରେ ମଧ୍ୟ କାର୍ଯ୍ୟ କରିଛନ୍ତି । ଭାରତ ସରକାରଙ୍କ ବିମୁଦ୍ରୀକରଣ-୨୦୧୬ ତଥା ବସ୍ତୁ ଏବଂ ସେବା କର (ଜିଏସଟି)-୨୦୧୭ ଲାଗୁ କରେଇବାରେ ଶକ୍ତିକାନ୍ତ ପ୍ରମୁଖ ଭୂମିକା ନିର୍ବାହ କରିଥିଲେ  ।
ଗୋସାଇକୁଣ୍ଡ              , ଏକ ମଧୁରଜଲ ହ୍ରଦ ।ଏହା ନେପାଲ ଦେଶର ଲଂଟାଙ୍ଗ ଜାତୀୟ ପାର୍କରେ ଅବସ୍ଥିତ । ଏହାର ଭୌଗୋଳିକ ଅବସ୍ଥିତି 28 05  85 25  ଓ ଏହା ସମୁଦ୍ରପତ୍ତାନଠାରୁ 4,380 ମିଟର ଉପରେ ରହିଛି । ଏହାର ଆୟତନ 34 ଏକର । ନିକଟରେ ଥିବା ହ୍ରଦ ସମୂହକୁ ନେଇ ସମୁଦାୟ 4 ବର୍ଗ ମାଇଲର ହରଦଞ୍ଚଳକୁ ରାମସର ଅଞ୍ଚଳ କୁହା ଯାଏ । 2007. ଗ୍ରୀଷ୍ମ କାଳରେ ହ୍ରଦର ବରଫ ତରଲି ତ୍ରିଶୂଳୀ ନଦୀରେ ପ୍ରବାହିତ ହୁଏ ଏହି ଅଞ୍ଚଳରେ ସମୁଦାୟ 108ଟି ହ୍ରଦ ରହିଛି । ଧାର୍ମିକ ତାପ୍ତର୍ଜ୍ୟ ଗୋସାଇକୁଣ୍ଡ ହିନ୍ଦୁ ଧର୍ମାବଲମ୍ବୀଙ୍କ ପାଇଁ ବିଶେଷ ତପ୍ତର୍ଜ୍ୟ ବହନ କରିଥାଏ । ପୁରାଣ ଅନୁସାରେ ଶିବ ଓ ଗୌଡ଼ିୟଙ୍କ ଆବାସ ସେଠାରେ ରହିଥିଲା । ଭାଗବତ ପୁରାଣ, ବିଷ୍ଣୁ ପୁରାଣ ରାମାୟଣ ଓ ମହାଭାରତରେ ବର୍ଣିତ ହେଇଥିବା ସମୁଦ୍ର ମନ୍ଥନ ସହ ଗୋସାଇକୁଣ୍ଡର ସମ୍ପର୍କ ରହିଛି । ଗଙ୍ଗାଦଶହରା ଓ ଜଣାଇ ପୁରଣିମାରେ ସେଟାକୁ ହଜାର ହଜାର ଯାତ୍ରୀ ଭାରତ ଓ ନେପାଲର ବିଭିନ୍ନ ଅଞ୍ଚଳରୁ ଯାଇଥାନ୍ତି । କୁହା ଯାଏ ଶିବ ତାଙ୍କର ତ୍ରିଶୂଳ ସେଠାରେ ପକେଇ ଗୋସାଇକୁଣ୍ଡ ନିର୍ମାଣ କାଲେ ଓ ସେହି ଶୀତଳ ଜଲରେ ତାଙ୍କର କାନ୍ଥକୁ ବିଶ ପାନ ପରେ ଶୀତଳ କରିଥିଲେ ।
ପର୍ଟୁଜୁମାବ/ଟ୍ରାଷ୍ଟୁଜୁମାବ/ହ୍ୟାଲୁରୋନାଇଡେଜ  (ଇଂରାଜୀ ଭାଷାରେ ), ଫେସଗୋ ବ୍ରାଣ୍ଡ ଏହାର ଏକ ବିକ୍ରୟ ନାମ, ହେଉଛି ଏକ ଔଷଧ ମିଶ୍ରଣ ଯାହା ଏଚଇଆର୨ଯୁକ୍ତାତ୍ମକ ସ୍ତନ କର୍କଟ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ  । ଏଥିରେ ପର୍ଟୁଜୁମାବ, ଟ୍ରାଷ୍ଟୁଜୁମାବ ଓ ହ୍ୟାଲୁରୋନାଇଡେଜ  (ଭୋରହ୍ୟାଲୁରୋନାଇଡେଜ୍ ଆଲଫା) ଥାଏ  । ଏହା ଚର୍ମ ତଳେ ଇଞ୍ଜେକସନ ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ କେଶ ଝଡ଼ିବା, ଅଇ, ତରଳ ଝାଡ଼ା, ସ୍ୱଳ୍ପ ଲୋହିତ ରକ୍ତ କଣିକା, ଦୁର୍ବଳତା ଏବଂ ଗଣ୍ଠି ଯନ୍ତ୍ରଣା ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ସ୍ୱଳ୍ପ ଶ୍ୱେତ ରକ୍ତ କଣିକା, ସଂକ୍ରମଣ ଏବଂ ହୃଦ୍‌ପାତ ଅନ୍ତର୍ଭୁକ୍ତ ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ପର୍ଟୁଜୁମାବ ଏବଂ ଟ୍ରାଷ୍ଟୁଜୁମାବ ହେଉଛି ଏକ ପ୍ରକାର ମୋନୋକ୍ଲୋନାଲ ଆଣ୍ଟିବଡି ଯାହା ଏଚଇଆର୨ ସ‌ହିତ ବନ୍ଧନ କରି କର୍କଟ ବୃଦ୍ଧି ସିଗନାଲକୁ ଅବରୋଧ କରିଦିଏ । ହ୍ୟାଲୁରୋନାଇଡେଜ୍ ହେଉଛି ଏକ ଏନଜାଇମ ଯାହା ଅନ୍ୟ ଔଷଧର ଅବଶୋଷଣରେ ଉନ୍ନତି ଆଣେ । ଏହି ମିଶ୍ରଣକୁ ଆମେରିକା ଏବଂ ୟୁରୋପରେ ୨୦୨୦ ମସିହାରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଅନୁମୋଦନ କରାଯାଇଥଲା । ଯୁକ୍ତରାଜ୍ୟରେ ପ୍ରଥମ ମାତ୍ରାର ମୂଲ୍ୟ ପ୍ରାୟ ୬୦୦୦ ପାଉଣ୍ଡ ଓ ପରବର୍ତ୍ତୀ ମାତ୍ରା ୨୦୨୧ ସୁଦ୍ଧା ୩୬୦୦ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହାର ମୂଲ୍ୟ ଯଥାକ୍ରମେ ୧୩,୩୦୦ ଡଲାର ଏବଂ ୮,୯୦୦ ଡଲାର ଅଟେ ।
ଓଡ଼ିଶା ପ୍ରଦେଶ ୧୯୩୬ ମସିହା ଅପ୍ରେଲ ମାସରେ ବିହାର ଓ ଓଡ଼ିଶା ପ୍ରଦେଶକୁ ବିଭାଜନ କରି ମାଡ୍ରାସ ପ୍ରେସିଡେନ୍ସି ଓ ସେଣ୍ଟ୍ରାଲ ପ୍ରୋଭିନ୍ସର କିଛି ଅଂଶକୁ ମିଶାଇ ଗଠନ କରାଯାଇଥିଲା । ଏହାର ଅଞ୍ଚଳ ଆଧୁନିକ ଓଡ଼ିଶା ରାଜ୍ୟ ସହ ମେଳ ଖାଉଛି । ୧୯୧୨ ମସିହା ମାର୍ଚ୍ଚ ୨୨ ତାରିଖରେ ଉଭୟ ବିହାର ଓ ଓଡ଼ିଶା ଡିଭିଜନକୁ ବେଙ୍ଗଲ ପ୍ରେସିଡେନ୍ସିରୁ ବିଭାଜିତ କରି ବିହାର ଓ ଓଡ଼ିଶା ପ୍ରଦେଶ ଗଠିତ ହୋଇଥିଲା । ୧୯୩୬ ମସିହା ଏପ୍ରିଲ ୧ ତାରିଖରେ ବିହାର ଓ ଓଡ଼ିଶା ପ୍ରଦେଶକୁ ବିଭାଜିତ କରି ବିହାର ପ୍ରଦେଶ ଓ ଓଡ଼ିଶା ପ୍ରଦେଶ ଗଠନ କରାଗଲା । ଗଞ୍ଜାମ ଜିଲ୍ଲା ଏବଂ ମାଡ୍ରାସ ପ୍ରେସିଡେନ୍ସିର ଭାଇଜାଗାପାଟମ ଜିଲ୍ଲାର କିଛି ଅଂଶ ଓଡ଼ିଶା ପ୍ରଦେଶକୁ ସ୍ଥାନାନ୍ତର ହୋଇଥିଲା, ଯେଉଁଥିରେ ବିଶାଖାପାଟଣା ପାହାଡ଼ ଟ୍ରାକ୍ଟ ଏଜେନ୍ସି ଏବଂ ଗଞ୍ଜାମ ପାହାଡ଼ିଆ ଟ୍ରାକ୍ଟ ଏଜେନ୍ସି ଏବଂ କେନ୍ଦ୍ରୀୟ ପ୍ରଦେଶ ଏବଂ ବେରାର ଖରିଆର ଅଞ୍ଚଳର କିଛି ଅଂଶକୁ ହସ୍ତାନ୍ତର କରାଯାଇଥିଲା । ଇତିହାସ ୧୮୦୩ ମସିହାରେ ଦ୍ୱିତୀୟ ଆଙ୍ଗ୍ଲୋ-ମରାଠା ଯୁଦ୍ଧ ସମୟରେ ଓଡ଼ିଶାକୁ ବ୍ରିଟିଶ ଇଷ୍ଟ ଇଣ୍ଡିଆ କମ୍ପାନିର ସୈନ୍ୟମାନଙ୍କଦ୍ୱାରା ଦଖଲ କରାଯାଇଥିଲା, ଯାହା ୧୮୫୮ ମସିହାରେ ବ୍ରିଟିଶ ସରକାରଙ୍କ ପ୍ରତ୍ୟକ୍ଷ ପ୍ରଶାସନ ଅଧୀନରେ ଆସିଥିଲା ଏବଂ କମ୍ପାନୀର ଅନ୍ୟଆନ୍ୟ ଅଞ୍ଚଳ ମଧ୍ୟ ଥିଲା । ବ୍ରିଟିଶ ଶାସନ ଅଧୀନରେ ଏହା ବେଙ୍ଗଲ ପ୍ରେସିଡେନ୍ସିର ଏକ ବିଭାଜନ ଥିଲା ଏବଂ ଏହାର ରାଜଧାନୀ କଟକରେ ଥିଲା । ୧୯୦୧ ମସିହାରେ ଏହାର କ୍ଷେତ୍ରଫଳ ୩୫,୬୬୪ ବର୍ଗ କିଲୋମିଟର ଓ ଲୋକସଂଖ୍ୟା ୫,୦୦୩,୧୨୧ ଥିଲା । ଏହି ପ୍ରଦେଶରେ ଓଡ଼ିଶା ଶାଖା ନଦୀ ରାଜ୍ୟ ଅନ୍ତର୍ଭୁକ୍ତ ଥିଲା । ୧୯୧୨ ମସିହା ଏପ୍ରିଲ ୧ ତାରିଖରେ ବିହାର ଓ ଓଡ଼ିଶା ପ୍ରଦେଶକୁ ବଙ୍ଗଳାରୁ ଅଲଗା କରାଗଲା ଏବଂ ଓଡ଼ିଶା ଶାଖା ନଦୀ ରାଜ୍ୟଗୁଡ଼ିକୁ ବିହାର ଓ ଓଡ଼ିଶାର ରାଜ୍ୟପାଳଙ୍କ ଅଧୀନରେ ରଖାଗଲା । ୧୯୩୬ ମସିହାରେ ଓଡ଼ିଶା ପାଞ୍ଚଟି ଜିଲ୍ଲାକୁ ନେଇ ଏକ ଅଲଗା ପ୍ରଦେଶରେ ପରିଣତ ହେଲା, ଯାହାର କ୍ଷେତ୍ରଫଳ ୮୩,୩୯୨ ବର୍ଗ କିଲୋମିଟର ଅଟେ । ଭାରତ ସରକାର ଅଧିନିୟମ ୧୯୩୫ରେ ଏକ ପ୍ରାଦେଶିକ ବିଧାନ ସଭା ଏବଂ ଏକ ଦାୟିତ୍ୱବାନ ସରକାରର ନିର୍ବାଚନ ପାଇଁ ବ୍ୟବସ୍ଥା କରାଯାଇଥିଲା । ୧୯୩୭ରେ ନିର୍ବାଚନ ହୋଇଥିଲା ଏବଂ ଭାରତୀୟ ଜାତୀୟ କଂଗ୍ରେସ ଅଧିକାଂଶ ଆସନ ନେଇଥିଲା କିନ୍ତୁ ସରକାର ଗଠନ କରିବାକୁ ମନା କରିଦେଇଥିଲା । ପାରଳାଖେମୁଣ୍ଡିର ମହାରାଜା କୃଷ୍ଣଚନ୍ଦ୍ର ଗଜପତିଙ୍କ ନେତୃତ୍ୱରେ ଏକ ସଂଖ୍ୟାଲଘୁ ଅସ୍ଥାୟୀ ସରକାର ଗଠନ ହୋଇଥିଲା। କଂଗ୍ରେସ ତା 'ର ନିଷ୍ପତ୍ତି ବଦଳାଇ ୧୯୩୭ ଜୁଲାଇରେ କ୍ଷମତା ଗ୍ରହଣ କରିବାକୁ ସଂକଳ୍ପ ନେଇଥିଲା। ତେଣୁ ରାଜ୍ୟପାଳ ବିଶ୍ୱନାଥ ଦାସଙ୍କୁ ସରକାର ଗଠନ ପାଇଁ ନିମନ୍ତ୍ରଣ କରିଥିଲେ। ନଭେମ୍ବର ୧୯୩୯ରେ ଗଭର୍ଣ୍ଣର ଜେନେରାଲଙ୍କ ଭାରତୀୟ ନେତାମାନଙ୍କ ସହ ପରାମର୍ଶ ନକରି ଜର୍ମାନୀ ବିରୋଧରେ ଯୁଦ୍ଧ ଘୋଷଣାର କରିଥିବାରୁ, ଅନ୍ୟ ପ୍ରଦେଶର କଂଗ୍ରେସ ମନ୍ତ୍ରଣାଳୟ ସହିତ ଶ୍ରୀ ବିଶ୍ୱନାଥ ଦାସ ଇସ୍ତଫା ଦେଇଥିଲେ। ୧୯୪୧ ମସିହା ପର୍ଯ୍ୟନ୍ତ ଓଡ଼ିଶାରେ ରାଜ୍ୟପାଳ ଶାସନ ଲାଗୁ ହୋଇଥିଲା, ୧୯୪୧ କୃଷ୍ଣଚନ୍ଦ୍ର ଗଜପତିଙ୍କୁ ପୁନର୍ବାର ପ୍ରଧାନମନ୍ତ୍ରୀ କରାଯାଇଥିଲା  ଏହି ସରକାର ୧୯୪୪ ପର୍ଯ୍ୟନ୍ତ ଚାଲିଥିଲା  ୧୯୪୬ରେ ପୁନର୍ବାର ନିର୍ବାଚନ କରାଯାଇଥିଲା ଯେଉଁଥିରେ କଂଗ୍ରେସ ସଂଖ୍ୟାଗରିଷ୍ଠତ ହୋଇଥିଲା, ହରେକୃଷ୍ଣ ମହତାବଙ୍କ ନେତୃତ୍ୱରେ ସରକାର ଗଠନ ହୋଇଥିଲା।
ଉପର ଗଙ୍ଗା କେନାଲ ଏକ୍ସପ୍ରେସୱେ, ଏକ ପ୍ରସ୍ତାବିତ 8-ଲେନ ବିଶିଷ୍ଟ ଏକ୍ସପ୍ରେସୱେ ।ଏହାକୁ ହିଣ୍ଡନ ଏକ୍ସପ୍ରେସବେ ମଧ୍ୟ କୁହାଯାଏ । ଏହାର ପ୍ରସ୍ତାବିତ ଦୈର୍ଘ୍ୟ 150 କିଲୋମିଟର । ଏହା ଭାରତୀୟ ସହର ବୁନ୍ଦେଳଖଣ୍ଡରୁ ହରିଦ୍ୱାର ପର୍ଯ୍ୟନ୍ତ ମୁଜାଫରପୁର ଓ ରୂରକି ଦେଇ ଯିବ ।
କ୍ରିସେଲ୍ଲେ ଆଲମେଇଦା ଜଣେ ଭାରତୀୟ ଓ ଆମେରକୀୟ ଅଭିନେତ୍ରୀ, ଯିଏକି ହିନ୍ଦୀ କଥାଚିତ୍ରରେ କାମ କରିବା ସହିତ ଆମେରକୀୟ ଦୂରଦର୍ଶନ ଧରାବାହିକରେ କାମ କରନ୍ତି । ଶିକ୍ଷା ଆଲମେଇଦା କନେକ୍ଟିକଟ-ଷ୍ଟୋରସ୍ ବିଶ୍ୱବିଦ୍ୟାଳୟରୁ ଅଭିନୟରେ ସ୍ନାତକୋତ୍ତର ହାସଲ କରିଥିଲେ ଏବଂ ଲସ୍ ଆଞ୍ଜେଲ୍ସର କାଲିଫର୍ନିଆ ବିଶ୍ୱବିଦ୍ୟାଳୟରୁ ଅଭିନୟରେ ତାଙ୍କ ମାଷ୍ଟର ଅଫ୍ ଫାଇନ ଆର୍ଟ ପାଇଁ ସମ୍ପୂର୍ଣ୍ଣ ବୃତ୍ତି ଗ୍ରହଣ କରିଥିଲେ । ଅଭିନୟ ଜୀବନ ଆଲମେଇଦାଙ୍କ ଅଭିନୟ ଜୀବନରେ ହୁଏନ୍ କିରନ୍ ମେଟ୍ କାରେନ୍‌ରେ ସେ ଜଣେ ହିନ୍ଦୀ କଥାଚିତ୍ର ଅଭିନେତ୍ରୀ କିରଣ ଭୂମିକାରେ ଅଭିନୟ କରିଥିଲେ, ଯିଏକି ଜଣେ ମହିଳା ପତ୍ରିକାରଙ୍କ ସହ ସମ୍ପର୍କ ରଖିଥିଲେ । ଏହି କଥାଚିତ୍ର ପାଇଁ ଭାରତରେ ଅନେକ ବିବାଦ ସୃଷ୍ଟି ହୋଇଥିଲା । ୨୦୦୪ ମସିହାରେ ମୁକ୍ତିଲାଭ କରିଥିବା ଜୋନା ଫ୍ରିମ୍ୟାନଙ୍କ ନିର୍ଦ୍ଦେଶିତ ଫ୍ରାଙ୍କଲିନ୍ ଆବ୍ରାହମ୍‌ରେ ସେ ଇଣ୍ଡିଆ ଭୂମିକାରେ ଅଭିନୟ କରିଥିଲେ ଏବଂ ରବି କପୁରଙ୍କ ନିର୍ଦ୍ଦେଶିତ ୨୦୧୬ର କଥାଚିତ୍ର ମିସ୍ ଇଣ୍ଡିଆ ଆମେରିକାରେ ସେ ବିନ୍ଦୁ କପୁର ଭୂମିକାରେ ଅଭିନୟ କରିଥିଲେ । ଏକ କ୍ଷୁଦ୍ର ଚଳଚ୍ଚିତ୍ର ପାଇଁ ସେ ଇଡିଲୱିଲ୍ଡ ଫିଲ୍ମ ଫେଷ୍ଟିଭାଲରେ ଶ୍ରେଷ୍ଠ ଅଭିନେତ୍ରୀ ଭାବରେ ମନୋନୀତ ହୋଇଥିଲେ । ଦୂରଦର୍ଶନରେ ସେ ଦି ବିଗ୍ ବିଙ୍ଗ୍ ଥିଓରୀର  "ଟ୍ରାନ୍ସପୋର୍ଟର୍ ମାଲ୍ ‌ଫଙ୍କସନ୍ " ଅଧ୍ୟାୟରେ ସେ ରାଜ କୋଥ୍ରାପାଲୀଙ୍କର ହେବାକୁ ଥିବା ପତ୍ନୀ ଲକ୍ଷ୍ମୀ ଭୂମିକାରେ ଅଭିନୟ କରିଥିଲେ । ତାଙ୍କ ଅଭିନୀତ ଅନ୍ୟ ଧାରାବାହିକ ଗୁଡ଼ିକ ହେଉଛି; ଆରେଷ୍ଟ ଡେଭଲପ୍‌ମେଣ୍ଟ, କେଭ୍‌ମ୍ୟାନ୍, ଗ୍ରେସ୍ ଆନାଟୋମି, ମେଲିସା ଏବଂ ଜୋଏ, ଶୋ ଟାଇମର ସେମ୍‌ଲେସ୍, ଗସିପ୍ ଗାର୍ଲ, ସେକ୍ସ ଆଣ୍ଡ ଦି ସିଟି ୨, ବଡି ଅଫ୍ ପ୍ରୁଫ୍ ଏବଂ ଲୋସିଲି ଏକ୍ଜାକ୍ଟଲି ନିକୋଲ । ମଞ୍ଚରେ, ସେ ନ୍ୟୁୟର୍କ ସହରରେ ଅବସ୍ଥାପିତ ଏକ ପେସାଦାର ଦକ୍ଷିଣ ଏସୀୟ କମ୍ପାନୀ ରାସା ଥିଏଟର ସହିତ କାମ କରନ୍ତି, ଯେଉଁଠି ସେ ଇଉଜିନ୍ ଓ ନିଲ୍‌ଙ୍କ ନାଟକ ଆବୋର୍‌ସନ୍ ଏବଂ ସରୋଭର୍ ବାଙ୍କାଙ୍କ ନାଟକ ଦି ଏଣ୍ଡ୍ ଅଫ୍ ଅପର୍ନାସ୍‌ରେ କାମ କରିଛନ୍ତି ।
ଇଞ୍ଜେନୋଲ ମେବୁଟେଟ  (ଇଂରାଜୀ ଭାଷାରେ ), ପିକାଟୋ ଏହାର ଏକ ବିକ୍ରୟ ନାମ, ହେଉଛି ଏକ ଔଷଧ ଯାହା ଆକ୍ଟିନିକ୍ କେରାଟୋସିସ୍ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ  । ଚର୍ମରେ ଦୁଇରୁ ତିନି ଦିନ ଧରି ପ୍ରତିଦିନ ଥରେ ଲଗାଯାଏ । ଏହା ଫ୍ଲୋରୋୟୁରାସିଲ କିମ୍ବା ଇମିକ୍ୟୁମୋଡ୍ ଭଳି ସମାନ କାମ କରୁଥିବା ପରି ଦେଖାଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଲାଲ ରଙ୍ଗ, ଚର୍ମ ଚୋପା ଉଠିଯିବା, ଫୁଲା, ଏବଂ ଗଲୁ ହୋଇପାରେ ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଅତିରିକ୍ତ ୪% ଲୋକଙ୍କର ଚର୍ମ କର୍କଟ, ଆଲର୍ଜି ପ୍ରତିକ୍ରିୟା ଏବଂ ହର୍ପିସ୍ ଜୋସ୍ଟର ହୋଇପାରେ । ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ । ଏହା ଏକ ମାକ୍ରୋସାଇକ୍ଲିକ୍ ଡାଇଟରପିନ ଇଷ୍ଟର୍ । ୨୦୧୨ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଇଞ୍ଜେନୋଲ ମେବୁଟେଟ ଅନୁମୋଦିତ ହୋଇଥିଲା । ୨୦୧୨ରେ ୟୁରୋପରେ ଏହା ଅନୁମୋଦିତ ହୋଇଥିବାବେଳେ ପାର୍ଶ୍ୱ ପ୍ରତିକ୍ରିୟା ବିଷୟରେ ଚିନ୍ତା ହେତୁ ଏହାକୁ ପ୍ରତ୍ୟାହାର କରି ନିଆଯାଇଥିଲା । ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ତିନୋଟି ଅନୁପାନର ମୂଲ୍ୟ ପ୍ରାୟ ୧୧୦୦ ଡଲାର ଅଟେ ମିଲ୍କ-ଉଇଡ ଉଦ୍ଭିଦରୁ ଏହା ପ୍ରସ୍ତୁତ କରାଯାଏ ।
ବଡ଼ି ଏକ ପାରମ୍ପାରିକ ଓଡ଼ିଆ ଖାଦ୍ୟ । ଏହା ବଟା ବିରିରେ ମସଲା ମିଶେଇ ତାହାକୁ ଖରାରେ ଶୁଖାଇ ତିଆରି କରାଯାଏ । ଶୁଖିଲା ବଡ଼ିକୁ ସାଇତି ରଖି ପରେ ଭାଜି ବିଭିନ୍ନ ତରକାରିରେ ପକାଇ କିମ୍ବା କେବଳ ଚୁରି ଖିଆଯାଇଥାଏ । ବଡ଼ି ଓଡ଼ିଶା ସମେତ ବିହାର, ପଶ୍ଚିମ ବଙ୍ଗଳା ଆଦି ରାଜ୍ୟରେ ମଧ୍ୟ ଖିଆଯାଇଥାଏ । ବଡ଼ି ବେସର, ଶାଗ ଖରଡ଼ା, ଭଜା, ଖଟା, ସନ୍ତୁଳା ଆଦିରେ ପଡ଼ିଥାଏ । ପ୍ରକାର ରନ୍ଧା ବଡ଼ିଚୁରା: ବଡ଼ିଚୁରା ପାଇଁ ବଡ଼ିକୁ ଭାଜି, ଚୁରି, ସେଥିରେ କଞ୍ଚା ଲଙ୍କା, ପିଆଜ, ରସୁଣ ଆଦି ଛେଚି ମିଶାଇ ତିଆରି କରାଯାଇଥାଏ ।
ଆକିଲୋସରସ   : ; , ;  "  '   ଡାଇନୋସର ବଂଶର ଜୀବ ଅଟେ । ଏହି ଜୀବଟି ବର୍ତ୍ତମାନ ବିଲୁପ୍ତ । ଏହାର ଜୀବାଶ୍ମ ଓ ଅବଶେଷ ଉତ୍ତର ଆମେରିକାରୁ ମିଳିଥିଲା । ଏହି ଡାଇନୋସରଟି କ୍ରେଟାସିଅସ ଯୁଗରେ ବାସ କରୁଥିଲା ।
ସାଧୁ ମେହେରଙ୍କ ନିର୍ଦ୍ଦେଶନାରେ ନିର୍ମିତ ଓଡ଼ିଆଚଳଚ୍ଚିତ୍ର ବାବୁଲା - ୧୯୮୫ ମସିହାରେ ମୁକ୍ତିଲାଭ କରିଥିଲା ।
ନୟାବଜାର , ଭାରତୀୟ ରାଜ୍ୟ ସିକ୍କିମର ପଶ୍ଚିମ ସିକ୍କିମ ଜିଲ୍ଲାର ଏହା ସହରାଞ୍ଚଳ । ଏହା ନିକଟରେ ପ୍ରବାହିତ ରଙ୍ଗିତ ନଦୀ ରହିଛି । ରାଜ୍ୟ ରାଜଧାନୀ ଗାଙ୍ଗଟକଠାରୁ ଏହାର ଦୂରତା 109 କିଲୋମିଟର । ଜନସଂଖ୍ୟା 2011 ଜନଗଣନା ଅନୁସାରେ ଏଠାରେ 252ଟି ପରିବାରର 1,235 ଜଣ ବସବାସ କରନ୍ତି । ଏଠି ମଧ୍ୟରୁ ପୁରୁଷ ସଂଖ୍ୟା 66 ହେଇଥିବାବେଳେ ମହିଳା ଅସଙ୍ଖ୍ଯା 579 ଓ 6 ବର୍ଷରୁ କମ ଆବାଡି 136 ରହିଥିଲା । ପୂର୍ବରୁ 2001 ଜନଗଣନାରେ ଜନସଂଖ୍ୟା 996 ଥିଲା ।
କଳାମାଟି ଓଡ଼ିଶାର ଅନୁଗୋଳ ଜିଲ୍ଲାର ଆଠମଲ୍ଲିକ ବ୍ଲକ ଅନ୍ତର୍ଗତ ଏକ ଗାଆଁ । ଏହି ଗାଆଁଟି ଆଠମଲ୍ଲିକ ବିଧାନ ସଭା ନିର୍ବାଚନ ମଣ୍ଡଳୀ ଅନ୍ତର୍ଗତ । ଗମନାଗମନ ଏହା ଜିଲ୍ଲାର ସଦର ମହକୁମା ଅନୁଗୋଳଠାରୁ ୯୮ କି.ମି. ଦୂରରେ ଅବସ୍ଥିତ । ଶିକ୍ଷା ଏହାର ଅନତି ଦୂରରେ ଗୋଟିଏ ପ୍ରାଥମିକ ବିଦ୍ୟାଳୟ ଅଛି ।
ନାଜମା ଅନୱର  ( ପ୍ରାୟ ୧୯୪୧ - ୧୪ ଡିସେମ୍ବର ୨୦୦୪) ଜଣେ ବଙ୍ଗଳାଦେଶୀ ଚଳଚ୍ଚିତ୍ର ଏବଂ ଦୂରଦର୍ଶନ ଅଭିନେତ୍ରୀ ତଥା ନାଟକ କାର୍ଯ୍ୟକର୍ତ୍ତା ଥିଲେ  । ସେ ହଜାର ବାଛୋର ଧରେ  (୨୦୦୫), ଦୁଖାଇ  (୧୯୯୭) ଜୟଯାତ୍ରା  (୨୦୦୪), ଶଙ୍ଖୋନିଲ କରାଗର  (୧୯୯୨), ଚିତ୍ରକୋଣ୍ଡା: ଦି ଲଷ୍ଟ ଷ୍ଟପଓଭର  (୨୦୦୦), ଶଙ୍ଖନାଦ  (୨୦୦୪) ଅଦି ଲୋକପ୍ରିୟ ବଙ୍ଗଳାଦେଶି କଥାଚିତ୍ରରେ ଅଭିନୟ କରିଥିଲେ  । ଏଥି ସହିତ ସେ ଇବଲିଶ, କୋଥାଓ କେଉ ନେଇ, ଏବଂ ତାହାର ଭଳି କିଛି ଦୂରଦର୍ଶନ ଧାରାବାହିକରେ ମଧ୍ୟ ଅଭିନୟ କରିଥିଲେ । ପ୍ରାରମ୍ଭିକ ଜୀବନ ନାଜମା ୧୯୪୧ ମସିହାରେ ତତ୍କାଳୀନ ବ୍ରିଟିଶ ଭାରତର ମୁନ୍ସିଗଞ୍ଜ ଜିଲ୍ଲାରେ ଜନ୍ମଗ୍ରହଣ କରିଥିଲେ । ତାଙ୍କ ପିତା ସରକାରୀ ହାରାଗଙ୍ଗା କଲେଜରେ ଆରବୀୟ ପ୍ରଧ୍ୟାପକ ଥିଲେ । ଯେତେବେଳେ ସେ ସ୍କୁଲରେ ଷଷ୍ଠ ଶ୍ରେଣୀ ଶେଷ କରିଥିଲେ ସେତେବେଳେ ସେ ପରିବାର ସହିତ ଢାକା ପଳାଇ ଯାଇଥିଲେ । ଅଭିନୟ ଜୀବନ ୧୯୬୦ ଦଶକରେ ସେ ଢାକା ଡ୍ରାମା ସର୍କଲରେ ଯୋଗ ଦେଇଥିଲେ ଏବଂ ଅଭିନୟ ଜୀବନର ଆରମ୍ଭ କରିଥିଲେ । ୧୯୮୧ ମସିହାରେ, ସେ ବାଂଲାଦେଶର ଏକ ଥିଏଟର ସଂସ୍ଥା, ଆରଣ୍ୟକ ନାଟ୍ୟଦଳରେ ଯୋଗ ଦେଇଥିଲେ । ୨୦୦୧ ମସିହାରେ, ସେ ସ୍ୱାଧୀନତା ସଂଗ୍ରାମୀ ତାରାମନ୍ ବିବିଙ୍କ ଜୀବନୀ ଉପରେ ଆଧାରିତ ଦୂରଦର୍ଶନ ନାଟକ କରିମାନ ବେୱାରେ ଅଭିନୟ କରିଥିଲେ । ବ୍ୟକ୍ତିଗତ ଜୀବନ ତାଙ୍କର ପାଞ୍ଚଜଣ ସନ୍ତାନ ଥିଲେ। ତାଙ୍କ ଝିଅ ଇଶ୍ରାତ୍ ନିଶତ୍  (ମୃତ୍ୟ: ୨୦୨୦) ଜଣେ ଥିଏଟର କାର୍ଯ୍ୟକର୍ତ୍ତା ଥିଲେ  ।
ଛୋଟରାୟ ମାଝୀ  (ମୃତ୍ୟୁ: ୩୦ ମଇ ୨୦୦୩) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ଓଡ଼ିଶା ବିଧାନ ସଭାରେ ସେ ଉତ୍କଳ କଂଗ୍ରେସ, ଜନତା ପାର୍ଟି ଓ ଜନତା ଦଳର କର୍ମକର୍ତ୍ତା ଭାବରେ ସକ୍ରିୟ ଥିଲେ । ଓଡ଼ିଶା ବିଧାନ ସଭାରେ ସେ ଜଣେ ବିଧାୟକ ଭାବରେ ୩ ଥର କାର୍ଯ୍ୟ କରିଥିଲେ । ୧୯୭୧, ୧୯୮୫ ଓ ୧୯୯୦ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ କେନ୍ଦୁଝର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୫ମ ଓଡ଼ିଶା ବିଧାନ ସଭା, ୯ମ ଓ ୧୦ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।
ଶୁକ୍ଳପକ୍ଷର ଶେଷ ଦିନ  (ପଞ୍ଚଦଶୀ ତିଥି)କୁ ପୂର୍ଣ୍ଣିମା କୁହାଯାଏ  । ପୂର୍ଣ୍ଣିମା ପରଦିନଠାରୁ କୃଷ୍ଣପକ୍ଷ ଆରମ୍ଭ ହୁଏ । ପର୍ବପର୍ବାଣି ବୈଶାଖ ପୂର୍ଣ୍ଣିମା: ଶ୍ରୀକୃଷ୍ଣଙ୍କର ଫୁଲଦୋଳ  (ପୁଷ୍ପଦୋଳା) ଉତ୍ସବ ହୁଏ  । ଜ୍ୟେଷ୍ଠ ପୂର୍ଣ୍ଣିମା : ପୁରୀରେ ଶ୍ରୀ ଜଗନ୍ନାଥ ଚତୁର୍ଦ୍ଧା ମୂର୍ତ୍ତିଙ୍କୁ ପବିତ୍ର ଜଳରେ ଜ୍ୟେଷ୍ଠାଭିଷେକ ସ୍ନାନ କରାଯାଏ। ଆଷାଢ଼ ପୂର୍ଣ୍ଣିମା: ଗୁରୁ ପୂର୍ଣ୍ଣିମା: ମହର୍ଷି ବ୍ୟାସଦେବଙ୍କ ଜନ୍ମଦିନ । ଶ୍ରାବଣ ପୂର୍ଣ୍ଣିମା: ରାକ୍ଷୀ ପୂର୍ଣ୍ଣିମା, ଗହ୍ମା ପୂର୍ଣ୍ଣିମା : ବଳରାମ  (ବଳଦେବ)ଙ୍କର ଜନ୍ମଦିନ  । ଭାଦ୍ରବ ପୂର୍ଣ୍ଣିମା:ଇନ୍ଦୁ ପୂର୍ଣ୍ଣିମା, ଭାଗବତ ଜନ୍ମ, ଭୋଦେଇ ଓଷା ପଦ୍ମପୁରାଣର ଷଷ୍ଠ ଅଧ୍ୟାୟ ଅନୁଯାୟୀ ଭଗବାନ ଶ୍ରୀକୃଷ୍ଣ ପରମଧାମ ଗମନ କଲାପରେ, କଳିଯୁଗ ୩୦ବର୍ଷ ଭୋଗ କଲାପରେ ଭାଦ୍ରବ ମାସ ନବମୀ ତିଥିରେ ଶୁକଦେବ ରାଜା ପରୀକ୍ଷିତଙ୍କୁ ଭାଗବତ କଥା ଶୁଣାଇବା ଆରମ୍ଭ କରିଥିଲେ । ବ୍ୟାସଙ୍କ କୃତ ଭାଗବତରେ ୩୩୫ଟି ଅଧ୍ୟାୟ, ୧୪,୦୭୯ଟି ଶ୍ଳୋକ ଓ ୧,୦୨୯ଟି ଉବାଚ ରହିଥିଲା । ଆଶ୍ୱିନ ପୂର୍ଣ୍ଣିମା: କୁମାର ପୂର୍ଣ୍ଣିମା ବା କୁଆଁର ପୁନିଅଁ ବା କୋଜାଗର ପୂର୍ଣ୍ଣିମା ପୌରାଣିକ ମତେ ଏ ଦିନ ରାତିରେ ଲକ୍ଷ୍ମୀ ଠାକୁରାଣୀ ଘରଘର ବୁଲି ଦେଖନ୍ତି ଓ ପଚାରନ୍ତି  କୋଜାଗର୍ତ୍ତି - କିଏ ଚେଇଁ ଅଛି? ଯେ ଚେଇଁ ଥାଏ ତାହା ପ୍ରତି ପ୍ରସନ୍ନା ହୁଅନ୍ତି, ଯେ ଶୋଇ ଥାଏ ତାହାଠାରୁ ଛାଡ଼ି ଯାଆନ୍ତି । ଏ ଦିନ ସନ୍ଧ୍ୟାବେଳେ ଚନ୍ଦ୍ରଙ୍କୁ ପୂଜା ହୋଇଥିବା ଚାନ୍ଦଭୋଗ ଖୁଆଖୋଇ ହୋଇ କୁମାରମୁମାରୀମାନେ ଆପଣା ମଧ୍ୟରେ ଚାନ୍ଦ ଡକାଡକି ହୋଇ ମୈତ୍ରୀ ପ୍ରତିଷ୍ଠା କରନ୍ତି । କାର୍ତ୍ତିକ ପୂର୍ଣ୍ଣିମା: କାର୍ତ୍ତିକେଶ୍ୱରଙ୍କ ପୂଜା କରାଯାଏ । ଡଙ୍ଗା ଭସାଯାଏ । ମାର୍ଗଶିର ପୂର୍ଣ୍ଣିମା: ଶିବ ପାର୍ବତୀଙ୍କ ଉଦ୍ଦେଶ୍ୟରେ ଯମରାଜଙ୍କ କୋପରୁ ରକ୍ଷା ପାଇବା ପାଇଁ ପଣ୍ଡୁ ଓଷା କରାଯାଏ। ପୌଷ ପୂର୍ଣ୍ଣିମା: ଏ ଦିନ ଶ୍ରୀ ଜଗନ୍ନାଥଙ୍କର ପୁଷ୍ୟାଭିଷେକ ଉତ୍ସବ କରାଯାଏ । ମାଘ ପୂର୍ଣ୍ଣିମା: ଅଗ୍ନ୍ୟୁତ୍ସବ ପୂର୍ଣ୍ଣିମା, ଅଇଘରା ପୂର୍ଣ୍ଣିମା, ଅଗିରା ପୂର୍ଣ୍ଣିମା ଓ ଅଇଘରା ନାମରେ ମଧ୍ୟ ଜଣା । ଫାଲଗୁନ ପୂର୍ଣ୍ଣିମା :ଦୋଳ ମେଲଣ ଉତ୍ସବ ଓ ଫଗୁ ଖେଳ ପାଳନ ହୁଏ। ଚୈତ୍ର ପୂର୍ଣ୍ଣିମା:  (ଚଇତିପୁନେଇଁ ଓ ଚୈତ୍ରପୂର୍ଣ୍ଣିମା ନାମରେ ମଧ୍ୟ ଜଣା) ଓଡ଼ିଶାର ଏକ ଗଣପର୍ବ  । ବର୍ଷର ପ୍ରଥମ ପାଚିଲା ଆମ୍ବ ଲୋକେ ଏଇ ଦିନ ଖାଇଥାନ୍ତି । ହନୁମାନ ଜୟନ୍ତୀ ପାଳନ ଆଧାର ଅଧିକ ତଥ୍ୟ ?
ଆଷାଢ଼ ମାସ ଶୁକ୍ଳପକ୍ଷ ଏକାଦଶୀର ନାମ  ହରି ଶୟନୀ  ବା ପଦ୍ମା ଏକାଦଶୀ । ଆଷାଢ଼ ମାସ ଶୁକ୍ଳପକ୍ଷରେ  ହରି ଶୟନୀ ଏକାଦଶୀ  ଦିନ ଯିଏ କମଳ ପୁଷ୍ପରେ କମଳଲୋଚନ ଭଗବାନ ବିଷ୍ଣୁଙ୍କ ପୂଜା ତଥା ଉତ୍ତମ ଏକାଦଶୀ ବ୍ରତ କରେ, ତା ଦ୍ୱାରା ତିନିଲୋକ ଓ ତିନି ସନାତନ ଦେବତାଙ୍କ ପୂଜନ ହୋଇଥାଏ ।  ହରିଶୟନୀ ଏକାଦଶୀ  ଦିନ ଭଗବାନଙ୍କ ଗୋଟିଏ ସ୍ୱରୂପ ରାଜା ବଳିଙ୍କ ପାଖରେ ରହେ ଓ ଅନ୍ୟଟି କ୍ଷୀର ସାଗରରେ ଶେଷନାଗ ଶଯ୍ୟାରେ ଆଗାମୀ କାର୍ତ୍ତିକ ଏକାଦଶୀ ଆସିବା ପର୍ଯ୍ୟନ୍ତ ଶୟନ କରେ । ଏଣୁ ଆଷାଢ଼ ମାସ ଶୁକ୍ଳପକ୍ଷ ଏକାଦଶୀଠାରୁ କାର୍ତ୍ତିକ ମାସ ଶୁକ୍ଳପକ୍ଷ ଏକାଦଶୀ ପର୍ଯ୍ୟନ୍ତ ମନୁଷ୍ୟ ଉତ୍ତମ ରୂପେ ଧର୍ମ ଆଚରଣ କରିବା ଉଚିତ । ଯେଉଁ ମନୁଷ୍ୟ ଏହି ବ୍ରତର ଅନୁଷ୍ଠାନ କରେ, ସେ ପରମଗତି ପ୍ରାପ୍ତ ହୁଏ । ଏଣୁ ଯତ୍ନପୂର୍ବକ ଏହି ଏକାଦଶୀ ବ୍ରତ କରିବା ଉଚିତ୍ । ଏକାଦଶୀ ରାତିରେ ଜାଗରଣ କରି ଶଙ୍ଖ, ଚକ୍ର ଓ ଗଦାଧାରୀ ଭଗବାନ ବିଷ୍ଣୁଙ୍କ ଭକ୍ତିପୂର୍ବକ ପୂଜା କରିବା ଉଚିତ । ଏହି ବ୍ରତ କରୁଥିବା ମନୁଷ୍ୟର ପୁଣ୍ୟର ଗଣନା କରିବାକୁ ସ୍ୱୟଂ ଚତୁର୍ମୁଖ ବ୍ରହ୍ମା ମଧ୍ୟ ଅସମର୍ଥ । ଯିଏ ଏହି ପ୍ରକାର ଭୋଗ ଓ ମୋକ୍ଷ ପ୍ରଦାନକାରୀ ସର୍ବପାପହାରୀ ଉତ୍ତମ ଏକାଦଶୀ ବ୍ରତ ପାଳନ କରେ, ସେ ଜାତିରେ ଚଣ୍ଡାଳ ହୋଇଥିଲେ ମଧ୍ୟ ସଂସାରରେ ସର୍ବଦା ବିଷ୍ଣୁଙ୍କର ଅତି ପ୍ରିୟ ହୋଇ ରହେ । ଯେଉଁ ମନୁଷ୍ୟ ଦୀପଦାନ, ପଳାଶ ପତ୍ରରେ ଭୋଜନ ଏବଂ ବ୍ରତ କରି ଚତୁର୍ମାସ ଅତିବାହିତ କରେ ସେ ମଧ୍ୟ ବିଷ୍ଣୁଙ୍କର ଅତି ପ୍ରିୟ । ଚତୁର୍ମାସରେ ଭଗବାନ ବିଷ୍ଣୁ ଶୋଇ ରହନ୍ତି, ଏଥିପାଇଁ ମନୁଷ୍ୟ ଭୂମିରେ ଶୟନ କରିବା ଉଚିତ । ଶ୍ରାବଣ ମାସରେ ଶାଗ, ଭାଦ୍ରବ ମାସରେ ଦହି, ଆଶ୍ୱିନ ମାସରେ ଦୁଧ ଏବଂ କାର୍ତ୍ତିକ ମାସରେ ଡାଲି ତ୍ୟାଗ କରିଦେବା ଉଚିତ । ଯିଏ ଚତୁର୍ମାସରେ ବ୍ରହ୍ମଚର୍ଯ୍ୟ ପାଳନ କରେ, ସେ ପରମଗତି ପ୍ରାପ୍ତ ହୁଏ । ଏକାଦଶୀ ବ୍ରତଦ୍ୱାରା ହିଁ ମନୁଷ୍ୟ ସବୁ ପାପରୁ ମୁକ୍ତ ହୋଇଯାଏ । ଏଣୁ ସର୍ବଦା ଏହି ବ୍ରତ କରିବା ଉଚିତ । ଏହା କଦାପି ଭୁଲିବା ଉଚିତ୍ ନୁହେଁ ।  ଶୟନୀ  ଓ  ବୋଧିନୀ  ଏକାଦଶୀ ମଧ୍ୟରେ ଯେଉଁ କୃଷ୍ଣପକ୍ଷୀୟ ଏକାଦଶୀମାନ ପଡ଼େ, ଗୃହସ୍ଥ ପାଇଁ କେବଳ ତାହା ହିଁ ବ୍ରତ ରଖିବା ଯୋଗ୍ୟ । ଅନ୍ୟ ମାସର କୃଷ୍ଣପକ୍ଷୀୟ ଏକାଦଶୀ ଗୃହସ୍ଥ ପାଇଁ ବ୍ରତ ରଖିବା ଯୋଗ୍ୟ ନୁହେଁ । ଶୁକ୍ଳପକ୍ଷର ସମସ୍ତ ଏକାଦଶୀ କରିବା ଉଚିତ୍ ।
ଗ୍ରେଗୋରୀ ପାଞ୍ଜି ଅନୁସାରେ ୧୦ ଅଗଷ୍ଟ ବର୍ଷର ୨୨୨ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୨୨୩ତମ  । ବର୍ଷ ଶେଷ ହେବା ପାଇଁ ଆଉ ୧୪୩ ଦିନ ବାକି ଅଛି ।
ଓଡ଼ିଆ କଥାଚିତ୍ର ଜଗତରେ ୨୦୧୮ମସିହାରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର ।
ମୁଖବ୍ରଣ  (ଇଂରାଜୀରେ କିମ୍ବା କେବଳ ) ଗୋଟିଏ ଦୀର୍ଘସୂତ୍ରୀ ଚର୍ମ ରୋଗ ଯେଉଁଥିରେ ସ୍ଥାନେ ସ୍ଥାନେ ମୁହଁରେ କଳାମୁଣ୍ଡିଆ ବ୍ରଣ, ଧଳାମୁଣ୍ଡିଆ ବ୍ରଣ, କାଠ ବ୍ରଣ, ତେଲିଆ ଚର୍ମ, ବ୍ରଣ ଓ ବ୍ରଣକ୍ଷତ ଇତ୍ୟାଦି ଦେଖାଯାଏ  । ମୁଖମଣ୍ଡଳର ଏହି ବିକୃତି ଯୋଗୁ ଅନେକ ସମୟରେ ଉଦ୍‌ବିଗ୍ନତା, ସ୍ୱାଭିମାନ କମିବା ଓ ଅତି ବେଶିରେ ଅବସାଦ ଓ ଆତ୍ମହତ୍ୟା ପ୍ରବଣତା ଦେଖାଯାଏ । ଏହି ରୋଗ ୮୦ % କେଶ୍‌ରେ ଜେନେଟିକ ଅବ୍ୟବସ୍ଥା ଯୋଗୁ ହୁଏ । ଖାଦ୍ୟର ସଠିକ୍ ଭୂମିକା ଜଣାପଡ଼ିନାହିଁ । ପରିଚ୍ଛନ୍ନତା ବା ସୂର୍ଯ୍ୟାଲୋକର ଭୂମିକା ଥିବା ଜଣାଯାଉ ନାହିଁ । ରୋଗ ସଙ୍କଟକୁ ସିଗାରେଟ୍ ଧୂମ୍ରପାନ ବଢ଼ାଏ ଓ ଏହାର ଭୟାବ‌ହତା ମଧ୍ୟ ବଢ଼ାଏ । ଅଧିକ କେଶପୁଟିକା   ଥିବା ସ୍ଥାନ ଯଥା ମୁଖ, ଉପର ଛାତି ଓ ପିଠିରେ ବ୍ରଣ ଅଧିକ ଦେଖାଯାଏ । ଯୌବନାରମ୍ଭ ସମୟରେ ଉଭୟ ପୁରୁଷ ଓ ମହିଳାଙ୍କର ଏହି ରୋଗ ଆଣ୍ଡ୍ରୋଜେନ ଜାତୀୟ ହରମୋନ୍ ଟେସ୍ଟୋସ୍ଟିରନ୍ ଆଧିକ୍ୟ ଯୋଗୁ ହୁଏ । ଅତ୍ୟଧିକ ପ୍ରପିଓନିବ୍ୟାକ୍ଟେରିଅମ୍ ଆକ୍‌ନି ନାମକ ଜୀବାଣୁର ସଂଖ୍ୟା ବୃଦ୍ଧି ଯୋଗୁ ଏହି ରୋଗ ହୁଏ । ଏହି ଜୀବାଣୁ ସାଧାରଣତଃ ଚର୍ମରେ ଥାଏ । ବ୍ରଣ ଚେହେରା ବଦଳେଇବା ନିମନ୍ତେ ଅନେକ ପ୍ରକାର ଚିକିତ୍ସା କରାଯାଉଛି ଯେପରିକି ଜୀବନ‌ଚର୍ଯ୍ୟା ପରିବର୍ତ୍ତନ, ଔଷଧ ଓ ବିଭିନ୍ନ ଉପଚାର । ଶ୍ୱେତସାର ଚିନି ଭଳି କିଛି ସରଳ ଖାଦ୍ୟ ସାହାଯ୍ୟ କରିପାରେ । [ସ୍ଥାନୀୟ]] ବେଞ୍ଜଏଲ୍ ପେରକ୍‌ସାଇଡ୍, ସାଲିସିକ୍ ଏସିଡ୍ ଓ ଆଜେଲେକ୍ ଏସିଡ୍ ବ୍ୟବ‌ହାର କରି ଚିକିତ୍ସା କରାଯାଏ । ଆଣ୍ଟିବାୟୋଟିକ୍ ଓ ରେଟିନଏଡ ଖାଇବାକୁ ଓ ବ୍ରଣ ସ୍ଥାନରେ ଲଗାଇବାକୁ ଦିଆଯାଏ । ଆଣ୍ଟିବାୟୋଟିକ୍ ପ୍ରତିରୋଧ ସୃଷ୍ଟି ହୋଇପାଏ । ଗର୍ଭ ନିରୋଧକ ପିଲ୍ ଖାଇଲେ ମହିଳାମାନଙ୍କୁ ସାହାଯ୍ୟ ହୁଏ । ସାଂଘାତିକ ବ୍ରଣ ନିମନ୍ତେ ପାଟିରେ ଦେବାକୁ ଆଇସୋଟ୍ରେଟିନଏନ୍ ଗଚ୍ଛିତ ରଖାଯାଇଥାଏ କାରଣ ଏହାର ପାର୍ଶ୍ୱପ୍ରତିକ୍ରିୟା ସଙ୍କଟ ଅଛି । ଦିର୍ଘକାଳୀନ ସମସ୍ୟାରୁ ମୁକ୍ତି ପାଇବା ନିମନ୍ତେ ସ‌ହଳ ଚିକିତ୍ସା କରିବାକୁ ଉପଦେଶ ଦିଆଯାଏ । ପଶ୍ଚିମ ପୃଥିବୀରେ ୮୦ରୁ ୯୦ % କିଶୋର କିଶୋରୀ ଏହି ରୋଗରେ ଆକ୍ରାନ୍ତ ହୁଅନ୍ତି । କେତେକ ଗ୍ରାମୀଣ ସମାଜରେ ଏହା କମ୍ ଦେଖାଯାଏ । ୬୫୦ ନିୟୁତ ଲୋକଙ୍କୁ ଆକ୍ରମଣ କରି ସନ ୨୦୧୦ରେ ଏହା ସାରା ପୃଥିବୀରେ ୮ମ ସାଧାରଣ ରୋଗର ସ୍ଥାନ ଅଧିକାର କରିଥିଲା । ଯୌବନ ପ୍ରାପ୍ତି ପୂର୍ବରୁ ଓ ପରେ ମଧ୍ୟ ଏହି ରୋଗ ହୋଇପାରେ । ବୟଃପ୍ରାପ୍ତି ପରେ ଏହା ଅଳ୍ପ ସାଧାରଣ ହେଲେ ମଧ୍ୟ ପ୍ରାୟ ଅର୍ଦ୍ଧେକ ଲୋକ ବିଂଶ ଓ ତ୍ରିଂଶ ଦଶକ ପର୍ଯ୍ୟନ୍ତ ଏହି ରୋଗ ଭୋଗିବାର ଦେଖାଯାଏ । ପ୍ରାୟ ୪ % ରୋଗୀ ଚତୁର୍ଥ ଦଶକ ପର୍ଯ୍ୟନ୍ତ ଅସୁବିଧା ଭୋଗନ୍ତି ।
ସ୍ୱୟମ ପଢ଼ୀ ଜଣେ ଓଡ଼ିଆ କଣ୍ଠଶିଳ୍ପୀ । ସେ ମୁଖ୍ୟତଃ ଓଡ଼ିଆ କଥାଚିତ୍ର, ଆଧୁନିକ ଓ ଭଜନ ଆଦିରେ କଣ୍ଠଦାନ କରନ୍ତି । ସେ ଭଏସ୍ ଅଫ୍ ଓଡ଼ିଶାର ୩ୟ ସଂସ୍କରଣରେ ୨ୟ ହୋଇଥିଲେ । ବର୍ତ୍ତମାନ ସେ ଟିସିଏସ୍‌ରେ ଜଣେ ଇଞ୍ଜିନିୟର୍ ଭାବରେ କାର୍ଯ୍ୟ କରୁଛନ୍ତି ।
ତିନି ରାଜ୍ୟ ଶାସିତ ଅଞ୍ଚଳ  (ଚୀନୀ: , ସାଗ୍ନୁଓ ଶିଦାଇ; ଇଂରାଜୀ: ) ପ୍ରାଚୀନ ଚୀନୀର ଏକ କାଳକୁ କୁହାଯାଏ ଯାହା  "ହାନ ରାଜବଂଶ" ର ଖ୍ରୀ:ପୂ ୨୨୦ ଶତାବ୍ଦୀରେ ସତ୍ତା - ରହିତ ହେବା ପରେ ପରେ ଆରମ୍ଭ ହେଲା ଆହୁରି ଏକ  "ଜିନ ରାଜବଂଶ" ର ଖ୍ରୀ:ପୂ ୨୬୫ ଶତାବ୍ଦୀରେ ସ୍ଥାପନ ପର୍ଯ୍ୟନ୍ତ ଚାଲିଲା । ଏହି କାଳରେ ତିନି ବଡ଼ ରାଜ୍ୟ -  "ସାଓ ବେଈ ରାଜ୍ୟ  (ପ୍ରାଚୀନ ଚୀନ) , ପୂର୍ବୀ ବୂ ରାଜ୍ୟ  (ପ୍ରାଚୀନ ଚୀନ) ଏବଂ ଶୁ ହାନ " - ମଧ୍ୟରେ ଚୀନ ଉପରେ ନିୟନ୍ତ୍ରଣ ପ୍ରାପ୍ତ କରିବା ପାଇଁ ଘୋଷଡା-ଘୋଷଡ଼ି ଚାଲିଲା । କେବେ-କେବେ ଏହି ରାଜ୍ୟକୁ କେବଳ  "ବୋଈ , " ବୂ " ଏବଂ " ଶୁ " ମଧ୍ୟ ଡକାଯାଏ । କିଛି ଇତିହାସକାରମାନଙ୍କ ଅନୁସାରେ ଏହି କାଳର ଆରମ୍ଭ  "ବୋଈ"  ରାଜ୍ୟର ୨୨୦ ଶତାବ୍ଦୀରେ ସ୍ଥାପନ ହେଲା ଏବଂ ଅନ୍ତ ପୂର୍ବୀ  "ବୂ"  ରାଜ୍ୟରେ ଯେଉଁ ରାଜବଂଶର ୨୮୦ରେ କିଛି ଇତିହାସକାରଙ୍କ ମତରେ ଏହି କାଳର ଆରମ୍ଭ  "ବେଈ"  ରାଜ୍ୟର ୨୨୦ ଶତାବ୍ଦୀର ସ୍ଥାପନର ହୋଇଥିଲା ଏବଂ ଅନ୍ତ ପୂର୍ବୀ  "ବୂ"  ରାଜ୍ୟ ଉପରେ ଯେଉଁ ରାଜବଂଶର ୨୮୦ର ବିଜୟରୁ ହୋଇଥିଲା । ବହୁତ ଚୀନ ଇତିହାସକାର ଏହି କାଳର ଆରମ୍ଭ ଖ୍ରୀ:ପୂ ୧୮୪ରେ ହୋଇଥିବା  "ପିଲୀ ପଗଡ଼ୀ ବିଦ୍ରୋହ" ରୁ କରିଥାଏ , ଯାହା ହାନ୍ ରାଜବଂଶ କାଳର ଏକ  "କୃଷକ ବିଦ୍ରୋହ"  ଥିଲା ଯେଉଁଥିରେ  "ତାଓ ଧର୍ମ" ର ଅନୁଯାୟୀ ମଧ୍ୟ ଗୁପ୍ତ ଭାବରେ ମିଶି ଥିଲା ।< }}  " 92 " > , 1967, 978-1-60303-420-3</ > ହେଲାକି ତିନି ରାଜ୍ୟ ଶାସିତ ଅଞ୍ଚଳର କାଳ ଚୋଟ ଥିଲା ଏବଂ ଏଥିରେ ବହୁ ଉଥଳ-ପୁଥଳ ରହିଥିଲା , ଏହାପରେ ମଧ୍ୟ ଚୀନୀ ସାହିତ୍ୟର ବହୁ କଥା ମାନ ଏହି କାଳରେ ଆଧାରିତ ହୋଇଛି । ଏହା ଉପରେ ବହୁ ନାଟକ, ଉପନ୍ୟାସ, ଟେଲିଭିଜନ ଧାରାବାହିକ ଏବଂ ଭିଡିଓ ଗେମ ମଧ୍ୟ ତିଆରି ହୋଇଛି । ଏହି କାଳରେ ଚୀନ ଯୁଦ୍ଧରେ ବହୁ ରକ୍ତ-ରକ୍ତାକ୍ତ ଦେଖିଥିଲା । ଏହି ବାତାବରଣରେ ମଧ୍ୟ ଚୀନୀ ବିଜ୍ଞାନ ଉନ୍ନତି କଲା ଏବଂ ବାହାନ, ହତିଆର କ୍ଷେତ୍ରରେ ନୂଆ ଜିନିଷର ଆବିଷ୍କାର ହେଲା । ଏହିପରି ଏକ  "ଦକ୍ଷିଣ-ମୁଖୀ ରଥ"  ନାମକ ଯନ୍ତ୍ର ତିଆରି ହୋଇଥିଲା ଯାହା ବିନା ଚୁମ୍ବକରେ ଦିଗ ବତେଇ ପାରୁଥିଲା - ଏହାର ମୁଖ ଯଦିଓ ଦକ୍ଷିଣ ମୋଡ଼ କରିଦିଆଯିବ ତ ଯେଉଁଠାକୁ ଗଲେ ମଧ୍ୟ ସ୍ୱୟଂ ବୁଲିକରି ଦକ୍ଷିଣ ମୋଡ଼ ହିଁ ରହୁଥିଲା ।